Entre pipas: canto á rutina – disquecool\nPor Cris Escenas 08/03/2012\nEntre pipas: canto á rutina\n‘Entre Pipas’ é un canto á rutina, pero á boa. Non á de levantarse olleiroso e ir traballar, senón á que nos fai felices, á rutina de despois, dos amigos, das pipas, e dun banco no que sentarse a arranxar o mundo.\nTrátase dunha nova serie web na que se fala sobre todo da amizade entre os dous protagonistas, interpretados por Luis Zahera (actor de ‘Celda 211’ e series como ‘Hospital central’ ou ‘O comisario’) e Xúlio Abonjo (ao que vimos en ‘Cuestión de sexo’), actores bastante coñecidos que permiten dar repercusión a unha serie nun formato que comeza a ser popular, pero no que é difícil destacar.\nE por que unha serie web, con capítulos de pouco máis de 3 ou 4 minutos? Segundo o director, Jorge Cassinello, este formato permítelle ofrecer ocio en pequenas cápsulas, respectando o relato, pero sen chegar a cansar o espectador. Así, pódese considerar unha serie onde todo o peso recae nos diálogos entre os dous amigos, nos que filosofan e nos que falan das súas preocupacións, coas que resulta fácil identificarse. “Buscaba tamén un formato adecuado para estes diálogos interpersoais, que en realidade xurdiron hai moitos anos. Son ideas, situacións, que ía deixando no caixón por parecerme demasiado íntimos para unha longa”.\nAdemais, destaca o coidado da proposta, con actores de primeira liña, guións elaborados, encadres precisos, e, en xeral un aspecto que debemos cualificar de absolutamente profesional, o que marca algunha diferencia respecto a outras series web míticas, das que a máis representativa sería ‘Malvivindo’, que, segundo Jorge, abriron o camiño a este tipo de produto ao serviren de reflexión sobre como se pode explotar Internet polas series de ficción.\nA pregunta que xorde inevitablemente ante un produto destas características, de acabado perfecto e goce gratuíto é pero isto é rendible? Pois polo momento non demasiado xa que ao haber poucos modelos establecidos en Internet as grandes marcas non se arriscan a apostar a priori. “O bo que te da un formato tan pouco establecido é a independencia, estou a facer o que quero”, matiza Cassinello.\nDo que non cabe dúbida é do seu éxito, con só 6 capítulos publicados, xa están dando moito que falar. “Xa recibimos máis de 17000 visitas, ao que está a axudar moito a nosa labor en redes sociais”, punto tamén clave para triunfar en Internet. Ademais, Cinemanía fíxose eco do lanzamento e nun dos teasers participou Luis Tosar, dous indicativos claros do bo traballo de promoción.\nPero finalmente se ‘Entre Pipas’ triunfa é polo contido, humano, entrañable e co que é moi fácil identificarse “Son reflexións ou situacións que todos tivemos, son cousas do día a día que buscan un sorriso de complicidade máis que unha gargallada chufona”, explica Cassinello. E se non botade un ollo a este fantástico capítulo da serie (para min o mellor sen dúbida).\n‘Entre pipas’ contará con 13 episodios na súa primeira tempada, que podes ver en youtube ou na súa páxina web. Tamén podes seguir ‘Entre pipas’ en Facebook, Twitter, Flickr, e seguro que algún outro sitio máis.\nSeguinteVolve Community: repasamos os seus mellores momentos musicais


Vodafone presenta un altofalante conectado para controlar a TV a distancia con Alexa integrado - Código Cero - Diario Tecnolóxico de Galicia\nVodafone presenta un altofalante conectado para controlar a TV a distancia con Alexa integrado\nA operadora Vodafone estrea hoxe altofalante conectado, trátase de ÁTIKA, un dispositivo feito por Devialet, empresa francesa de tecnoloxía de audio. O altofalante conectado foi concibido para controlar a televisión a distancia e vén con Alexa integrado e coas funcionalidades de control por voz de Vodafone TV, unha calidade de son premium e con respostas na propia televisión do cliente.\nDende Vodafone subliñan que este é o primeiro altofalante que un operador comercializa no mercado español e que unifica todas estas funcionalidades nun único aparello: o cliente só pode atopar parte destas funcións por separado e a un prezo moi superior.\nIndo ao miolo, ÁTIKA permite controlar coa voz o que o usuario quere ver en Vodafone TV. A través de ordes iniciadas con “Ola ÁTIKA”, o espectador pode realizar as mesmas funcións que co seu mando a distancia habitual: acender/apagar, control do volume, cambiar de canle, gravar, retroceder, acceder a aplicacións como Netflix, HBO España, Amazon Prime Vídeo, etc.\nO control por voz realízase a través dos 6 micrófonos que ÁTIKA leva incorporados con tecnoloxía de cancelación de ruído para que se recollan claramente as ordes. “Desta forma”, informa Vodafone, “o dispositivo interpretará as peticións dunha forma sinxela, sen que sexa preciso elevar a voz ou achegarse ao aparello”.\nVodafone aliouse con Sagemcom, firma referente en solucións de audio, vídeo e integrador certificado de sistemas de Alexa, para o deseño e a fabricación do hardware, e para o desenvolvemento e integración de software que permite a detección e xestión axeitadas da voz do usuario de ÁTIKA.


Fiare en Galiza nas últimas semanas de marzo | GIT en Galiza de Fiare Banca Etica (Galiza Norte e Galiza Sur)\nPosted on Abril 1, 2013 by GITs de FBE en Galiza\nEstas últimas semanas do mes de marzo estiveron cheas de actividade en Fiare-BpE. Ademais das reunións de varios dos grupos locais como xa comentabamos noutro momento, tivo lugar o 16 de marzo de 2013 a II Asemblea de persoas socias de Fiare-BpE grazas á que foron posibles varias gravacións de programas que en breve poderedes ver. Pero isto non foi todo, xa que puidemos participar nos seguintes encontros:\nCharla-coloquio celebrada o 22 de marzo, xunto a Coop57, nos locais veciñais da parroquia de Couso (Gondomar) por invitación da Comunidade de Montes de Man Común. Por parte do grupo local de Vigo estabamos Cachi Villaba e Manuel Adame e por parte de Coop57, Ramón Carmelo. Asistiron unhas quince persoas, incluídas algunhas socias do proxecto Fiare en Galiza. Comezamos coa proxección dun vídeo de media hora de duración sobre Finanzas éticas elaborado por Miguel, un dos integrantes do grupo local de Vigo, a partires do material do programa de Documentos TV sobre Finanzas éticas e do documental “Con tu dinero”. A continuación desenvolveuse un coloquio coas persoas asistentes, que serviu para aclarar as dúbidas que nos foron presentando. Utilizamos tamén unha presentación para clarificar algún aspecto en concreto das preguntas efectuadas. Agardamos que a Comunidade de Montes de Couso sexa a primeira en facerse socia do proxecto en Galiza.\nTivemos tres sesións académicas en senllos centros educativos. Participamos nunha clase de bacharelato do IES Alexandre Bóveda de Vigo o pasado luns 18 de Marzo. Asemade estivo tamén presente na semana da Ciencia do Colexio Amor de Dios de Vigo, con alumnado de bacharelato o pasado mércores 21 de Marzo. Tampouco esquecemos a participación, o martes 19 de marzo, nunha clase do ciclo superior de Comercio Internacional vinculado ao Instituto de Pontepedriña de Santiago de Compostela.\nO 26 de marzo fomos invitados a presentar o proxecto Fiare-BpE no Colexio de Educadoras e Educadores Sociais de Galicia (CEESG) con sede en Santiago de Compostela.\nNon esquezades que abril tamén ben cargadiño de novos encontros, reunións dos grupos locais, charlas, coloquios, mesas redondas, videofórums… Podedes estar informados se visitades o noso calendario de actividades. Cando o fagades, podedes ver que hoxe teremos reunións dos grupos locais de Compostela e de Ourense e unha palestra sobre banca ética organizada pola AAVV de Oza – A Gaiteira – Os Castros no Forum Metropolitano.\n« Documental “Con tu dinero” en terras galegas! Os GITs e o Comité de Ética en Fiare »


«O noso rexeitamento pode parar unha fumigación que vai contra o sentido común e que provocará un forte impacto» | Plataforma contra as fumigacións\nEsta entrada foi publicada en Información e etiquetada abellas, artrópodos, campaña, caracois, cascade, costa, cultivos, ecosistemas, españa, eucaliptos, fumigación, galiza, gasterópodos, insectos, lesmas, masas forestais, microfauna, piñeirais, planificación forestal, ríos, sentido común, UE por Abella Obreira. Marca a ligazón permanente.\n2 reflexións sobre “«O noso rexeitamento pode parar unha fumigación que vai contra o sentido común e que provocará un forte impacto»”\nadmin, o 20/04/2012 ás 18:49 dixo:\nA campaña en Actuable xa eliminou esa referencia á totalidade dos eucaliptais.\nELVIRA, o 23/04/2012 ás 21:53 dixo:\nEstou totalmente en contra destas fumigacions a gran escala.\nxa vai sendo hora de que sexamos realmente responsables do noso entorno e non servir so as empresas que queren gañar cartos sen importarlles a destrucción de todo o que é noso e que ten que estar pra futuras xeneracións.\nestou dacordo con esta plataforma e gustaríame participar en canta movilización se vaia a facer.


O Voceiro do Grupo Municipal do BNG na Coruña reclama a devolución dos terreos da Maestranza\nDe novo a veciñanza mobilízase para reclamar a devolución gratuíta dos terreos da Maestranza. Terreos nos que está previsto construír tras ser vendidos polo Ministerio de Defensa a unha promotora inmobiliaria. Esta operación, de consumarse, sería a culminación dun espolio.\nOs terreos da Maestranza, o antigo Campo da Estrada, eran comunais e foron ocupados polas monarquías absolutistas para a construción de instalacións militares. Unha vez rematado o seu uso con fins militares, o xusto é devolvelos.\nXa en 1840 o Goberno Local da Coruña así o solicitaba porque “el terreno de que se trata no puede pertenecer a la nación, pues es de este pueblo”.\nE en 1858 o Pleno do Concello acordaba “elevar a Su Majestad una reverente exposición suplicándole se digne conceder a este ayuntamiento la propiedad que le pertenece del terreno que ocupaba la fortificación demolida entre la ciudad alta y la baja de la población”.\nAdemais, estes terreos están situados no ámbito de protección de Bens de Interese Cultural de alto valor patrimonial, como os sistemas defensivos medieval e barroco da nosa cidade.\nA Lei do Patrimonio Cultural de Galicia protexe os bens propios da arquitectura defensiva, incluíndo o conxunto dos sistemas defensivos que o configuran, con independencia do seu estado de conservación e de se se encontran soterrados ou descubertos.\nTrátase, pois, de defender o noso patrimonio. Tamén o patrimonio paisaxístico e natural.\nA construción destes blocos de vivendas, alén do seu impacto visual na contorna da Cidade Vella, constituirían unha pantalla visual para a contemplación do mar, infrinxíndo as Directrices de Ordenación do Territorio e a propia Lei do Solo de Galicia.\nReclamando ao Ministerio de Defensa a devolución dos terreos da Maestranza non estamos pedindo nengún favor: estamos esixindo que devolva o que é noso, de todas as coruñesas e coruñeses.


Cara a integración e normalización do galego – Observatorio Cidadán de Comunicación\nArtigos individuais,Discapacidad Auditiva,S3A\nCara a integración e normalización do galego\nHoxe en día todos sabemos da existencia e necesidade da Linguaxe de Signos. Concebímola como algo normal e imprescindibel na comunicación das persoas xordas pero seguramente moitos de nos preguntámonos, como xurdiu esta forma de comunicarse? Existe unha única lingua ou cada comunidade ten a súa?\nA realidade é que aínda que hoxe en día as linguas de señas utilizanse casi exclusivamente entre persoas con xordera, o uso destas na comunicación é tan antigo como o das linguas orais ou incluso máis.\nEn canto respecta a nosa comunidade, contamos cunha linguaxe de signos galega. Sin embargo, ao ser considerada como dialecto e non como lingua, esta quedou relegada da educación lingüística. Esto produciuse nun momento da nosa historia no que primaba sempre o castelán por encima do galego ,de forma que na actualidade as persoas que se comunicaban a través da lingua de signos nos saben falar a nosa lingua. Ademáis, segundo a lei de 1983, as persoas deficientes non estaban obrigadas a estar escolarizadas.\nNon será ate o cambio de lei de 1990 cando o alumnado xordo sexa incluido en centros ordinarios e estes sexan dotados dos recuersos necesarios para a súa integración, como mestres especialistas en Audición e Linguaxe e intérpretes.\nA lei educativa actual, Lei Orgánica 8/2013, de 9 de diciembre de 2013 contempla entre os seus plans de estudio a inclusión da asignatura Lingua de Signos, sin embargo, esta aínda non ten aplicación efectiva en Galicia. A lingua de signos é soamente unha lingua vehicular para aquelas persoas que dispoñen dun intérprete na aula.\nOs esforzos actuáis son, por unha parte o de conseguir que a lingua galega sexa recoñecida como tal, e pola outra banda, conseguir que a linguaxe de signos sexa algo obligatorio e non opcional. Da mesma forma que eles vense obrigados a comunicarse partindo da base da linguaxe oral, nós deberíamos facer un esforzo por aprender a linguaxe signal. Desta forma, a integración sería moito máis sinxela e xusta e axudaría a que se vise a comunidade de xordos como algo natural e non como un subgrupo de marxinal.\nEn relación con este obxectivo, atopamos a iniciativa de Emma Blanco Díaz, quen respaldada pola “Federación Gallega de Asociaciones y personas Sordas” vai polas escolas de Arteixo falando os nenos dos problemas que teñen que superar as persoas con esta discapacidade todos os días.\nSe ven é positivo que se leven a cabo este tipo de iniciativas, seguimos vendo como en pleno século XXI a prensa sigue a falar dos xordos como un colectivo aparte. Deberiamos ter en conta que da mesma forma que cada neno oínte é distinto, tamén o é cada neno xordo. O que se está a reivindicar é que exista un orador nas clases para que os nenos podan comprender o que dín os profesores. Isto non parece suficiente porque non todos aprenden o mesmo ritmo. Desta forma producirase un problema maior, xa que os profesores deixarán todo o traballo referido os non oíntes en mans dun único orador que non poderá ocuparse de todos e cada un deles individualmente, quedando a aprendizaxe dalgúns atrofiada.\nPolo tanto, aportación dos medios neste asunto debería ir máis alá de pretender que haxa un orador por clase. A maior contribución debería estar en concienciar a poboación dos problemas que cada neno xordo ten día a día como ser individual na súa comprensión da realidade e pór as ferramentas que estén nas súas mans para paliar estes problemas.\nEn canto a prensa galega, ten que responsabilizarse tamén do feito de pertencer a unha comunidade cunha lingua propia que debería ser un dereito de todo galego e galega e que por causas evidentes non pode ser disfrutado por as persoas xordas. Ao igual que a constitución española recoñece como lingua o idioma galego, deberíamos contar cunha linguaxe de signos que permita comunicarnos entre nos e facernos respectar ao longo do mundo.\nRed sorda Galega\n– Primeira revisión editor: 28/03/2016 18:32\n– Primeira revisión GBO: 28/03/2016 19:05\n– Segunda revisión editor:28/03/2016 20:34\n– Segunda revisión GBO: 28/03/2016 20:45\n– Terceira revisión do editor: 30/03/2016 18:00\n– Terceira revisión do GBO: 30/03/2016 18:50\n– Publicación: 30/03/2016 19:20\nsusanavillarm 28 Marzo, 2016 27 Abril, 2016 Discapacidade auditiva,galegosignos,S3A,S3A3,VillarManso\n3 comentarios en “Cara a integración e normalización do galego”\n29 Marzo, 2016 ás 11:56 am\nO tema que estás a expoñer neste post é moi interesante, ademais de algo que debería preocupar a unha maior cantidade da poboación. Tendo en conta as miles de persoas con xordeira, tanto en España coma en Galicia, debería existir unha linguaxe de signos normativizada en galego. Trátase dun idioma máis que debería contar coa mesma accesibilidade ca outras como o catalán, por exemplo.\nChamoume moito a atención que, buscando información acerca da linguaxe de signos en galego, non atopei ningunha clase de noticia na que se falase dista problemática. Certo é que o número de asociacións, grupos e iniciativas non é corto, pero resultoume impactante que en cada unha destas a lingua de signos fose exclusivamente en castelán.\nAtopei estes exemplos en diferentes xornais galegos:\nParece que os avances e as axudas aumentan para a comunidade xorda e a linguaxe de signos, pero algo tan simple como conseguir a linguaxe de signos en galego non logra ter suficiente atención ou impacto. Incluso a páxina web da Federación de Asociación de Persoas Xordas en Galicia (http://www.faxpg.es/) atopase en castelán, non na propia lingua do territorio no que este grupo está a traballar. Os recursos que a FAXPG ofrece non son poucos (logopeda, voluntariado, eventos…). Trátase dun organismo moi útil para a comunidade xorda en Galiza, pero que, aínda así, nin sequera pode ofrecer un curso de lingua de signos en galego ou, algo tan sinxelo, como pór a páxina web na lingua da súa propia zona. Pensan que con isto conseguirían un menor impacto na sociedade? Queren expandirse fóra? Seguen sen ser boas excusas, na miña opinión.\nPor outa banda, parece que, polo menos, a USC sí que logrou un pequeno avance xa no 2012: http://www.elcorreogallego.es/galicia/ecg/usc-incorpora-lengua-signos-oferta-academica-centro-linguas-modernas/idEdicion-2012-09-04/idNoticia-764120/\nNesta noticia do xornal El Correo Galego explícanos que O Centro de Linguas Modernas (CLM) da Universidade de Santiago de Compostela (USC) ofertará cursos en 13 linguas, entre elas a lingua de signos. Os cursos serán de distintas linguas como catalán, ruso, alemán, portugués…e galego. Aínda que é para non galego parlantes, polo menos hai un pequeno grupo disposto a abrirlle o galego á linguaxe de signos.\nPor último, deixoche o Facebook dunha asociación viguesa que se dedica a ofrecer cursos de formación adaptados ás necesidades e demandas dos seus alumnos e cuxos servizos contan con talleres, cursos, campañas de sensibilización,contos teatrais…etc.\nComo conclusión soamente engadir que estou de acordo con o tema que trataste no post, Susana, a linga de signos é moi importante e as persoas xordas galegas teñen todo o dereito a poder comunicarse na lingua da súa terra.\n– Revisión do editor: 29/03/2016 19:13\n– Revisión do GBO: 29/03/2016 19:50\n– Publicación: 29/03/2016 20:17\n30 Marzo, 2016 ás 8:16 pm\nMoitas grazas pola túa aportación Eva! Da gusto ver como pouco a pouco a sociedade vai concienciándose do necesario que é traballar para a integración de colectivos que foron marxinados ate o momento. É curioso como en Sudmarérica tómanse moito máis en serio a idea de que os nenos poidan ter acceso ás diversas linguas. Un exemplo recente disto podemos atopalo no xornal terra http://noticias.terra.com/mundo/latinoamerica/traducen-10-cuentos-a-lengua-de-senas-para-ninos-sordos-mexicanos,cf47a47cada4979d8d0c9c195a4a98b5eu6ye8u8.html\nAdemaís gustariame incidir na idea de que, a pesar das moitas iniciativas que expuseches, estas siguen sin ser suficientes. O reto é que cheguemos a unha situación na que non se publiquen este tipo de novas polo feito de que sexa o normal na vida cotidiana e todo isto só pode chegar coa axuda dos medios de comunicación.\n30 Marzo, 2016 ás 2:21 am\nEste artigo non responde a unha argumentación ben asentada (fallan hipervínculos no seu texto), ademáis de ser repetitivo respecto dos xa remitidos polo seu grupo. Por favor mellore axiña este texto.\nAnterior Previous post: Patrimonio e relixión non accesibles a todos\nSeguinte Next post: As enfermidades mentais nos libros


A socialdemocracia escandinava aposta no reforzo da Alianza Atlántica co ingreso nas próximas datas de Suecia e Finlandia. O Kremlin advirte que a "política expansionista" da organización militar desencadeará unha "reacción".\nphoto_camera A primeira ministra de Suecia, Magdalena Andersson. (Foto: Ninni Andersson / Regeringskansliet)\nSuecia e Finlandia están máis perto de se convertiren nos novos integrantes da OTAN. Se o domingo era o presidente finlandés, Sauli Niinisto, o encargado de comunicar ao seu homólogo ruso, Vladimir Putin, a súa intención de solicitar a adhesión, esta segunda feira foi a quenda da primeira ministra sueca, Magdalena Andersson.\nAndersson —socialdemócrata— ofreceu unha rolda de prensa xunto ao líder do opositor Partido Moderado, Ulf Kristersson, e salientou que o país "está a abandonar unha era para entrar nunha nova".\n"A dirección do Partido Socialdemócrata decidiu que o partido traballará para que Suecia solicite o ingreso na OTAN", explicou a formación nun comunicado após debater o asunto esta fin de semana para determinar a súa posición oficial. Esa solicitude, explican os socialdemócratas, está condicionada "a que non se despregue armamento nuclear ningún nin bases permanentes" no país.\n"A invasión rusa de Ucraína empeorou a situación en materia de seguridade para Suecia e para Europa no seu conxunto", engadiu a ministra de Exteriores, Ann Linde.\nCómpre lembrar que a primeira ministra finlandesa, Sanna Marin, é tamén socialdemócrata —non así o presidente Niinisto, que é conservador—.\nPutin adianta unha "reacción"\nPola súa parte, o presidente de Rusia, Vladimir Putin, desbotou esta segunda feira que a adhesión de Finlandia e Suecia á OTAN supoña unha ameaza directa para a seguridade do seu país xa que non ten "problemas" con estas dúas nacións.\nPorén, avanzou que "sen dúbida" responderá a esta "política expansionista sen fin" da Alianza. "A expansión da infraestrutura militar a eses territorios sen dúbida desencadeará a nosa contrarreacción", dixo.\nEsa reacción de Moscova, apuntou, "dependerá da natureza das ameazas que xurdan". Aliás, acusou os países occidentais de estar a crear un problema "desde cero", polo que garda o seu "dereito" a "responder en consecuencia".


Diocese católica latina de Baiona - Wikipedia, a enciclopedia libre\nDiocese católica latina de Baiona\nDiocese de Baiona (- Lescar e Oloron)\nDiocesis Baionensis (- Lascurrensis et Oloronensis)\nPireneos Atlánticos, Francia\nA diocese de Baiona, Lescar e Oloron (en latín: diocesis Baionensis - Lascurrensis et Oloronensis, en francés diocèse de Bayonne, Lescar et Oloron) é unha diocese católica, erixida co nome de "diocese de Baiona" no século IV.\nA diocese de Baiona foi erixida no século IV. Logo do Concordato de 1801 entre a Santa Sé e Francia que levou a unha reorganización territorial das dioceses neste país, a diocese de Baiona recibiu territorios até entón pertencentes ás dioceses de Comminges, Lescar, Lombez e Tarbes. O 6 de outubro de 1822 cedeu territorio para o restablecemento das dioceses de Tarbes e Aire.\nArtigo principal: Lista de bispos de Baiona.\nDende 1909, os bispos diocesanos de Baiona (Episcopus Baionensis) teñen tamén o título de bispo de Lescar (Episcopus Lascurrensis) e de Oloron (Episcopus Olorensis). Os bispos dende este acontecemento teñen sido os seguintes:\nFrançois-Xavier-Marie-Jules Gieure (1906 - 1933)\nHenri-Jean Houbaut (1934 - 1939)\nEdmund Vansteenberghe (1939 - 1943)\nLéon-Albert Terrier (1944 - 1957)\nPaul Gouyon (1957 - 1963)\nJean-Paul Vincent (1963 - 1986)\nPierre Molères (1986 - 2008)\nMarc Aillet (2008 - actualidade)\n↑ Aperçus sur l’histoire du Diocèse de Bayonne Lescar et Oloron: Remarques preliminaires, par Monseigneur Bernard Goity Arquivado 17 de xaneiro de 2021 en Wayback Machine., accedido o 7 de febreiro de 2020. (en francés)\n↑ Diocese of Bayonne (en inglés)\nISNI: 0000 0001 2193 2059\nTraído desde "https://gl.wikipedia.org/w/index.php?title=Diocese_católica_latina_de_Baiona&oldid=5754637"\nDivisións territoriais católicas en Francia\nDioceses da Igrexa católica latina\nA última edición desta páxina foi o 23 de abril de 2021 ás 18:19.


[Día da Patria 2014] Para gañarmos o futuro, República Galega! - Isca!\n[Día da Patria 2014] Para gañarmos o futuro, República Galega!\n“Galiza sóio merecerá respeito cando abandonemos a nosa mansedume, dispois de saber o que fomos, o que deixamos de ser e o que seríamos con vida independente”. Con tal claridade expresábase Castelao ante a urxente necesidade de nos dotar colectivamente como pobo dos instrumentos precisos para o exercicio da nosa soberanía. Estamos nun momento no que o modelo político, institucional e territorial do Estado Español pasa por unha das súas peores crises de lexitimidade nas últimas décadas e no que seguimos a padecer unha fonda crise do sistema capitalista que pon máis que nunca de manifesto a estreita relación entre o proxecto de liberación nacional e o dunha transformación social digna de tal cualificativo.\nGaliza é unha nación dependente e empobrecida no económico, no político e no cultural, sen soberanía nin poder de decisión e sometida desde hai máis de 500 anos a políticas españolizadoras, negadoras e centralistas que teñen como fin a nosa completa destrución como pobo e que abranguen todo o que nos rodea, desde o modelo e os contidos do ensino até a prohibición de vivir dos nosos sectores produtivos.\nUn pobo sometido tamén a un sistema capitalista criminal e inherentemente corrupto que, para garantir as taxas de ganancia dunha minoría oligárquica, que responde ante proxectos políticos opostos ao noso, explota a meirande parte da poboación e condénaa a vivir penosamente no mellor dos casos, ou á miseria en moitos outros. Centos expulsadas pola forza das súas casas, milleiros nas ringleiras do desemprego (que é utilizado como unha das máis poderosas armas da patronal), crianzas que asisten a aulas sen poder almorzar e cuxo principal sustento son os comedores escolares, estafas e roubos dos aforros de toda unha vida, continuo desmantelamento da nosa industria e dos nosos sectores produtivos (desde a construción naval até o agro e a pesca), espoliación masiva dos nosos recursos e destrución do medio natural (en mente temos todas os grandes proxectos mineiros), mercantilización e adoutrinamento no ensino ou a masiva emigración da mocidade a razón de 70 exilios diarios. Que posibilidades de futuro digno na nosa terra temos cun goberno galego cómplice e actor necesario nestas prácticas?\nUn sistema patriarcal en plena ofensiva, alentado pola Conferencia Episcopal e un goberno español que trouxo de volta o nacional-catolicismo que nunca marchou, mais que, de xeito sempre latente, ficaba oculto ou mesmo desprazado da vida diaria. A presión dos roles de xénero ás mozas sometidas e educadas a ser nais e esposas, a anulación dos dereitos sexuais e reprodutivos que impide ás mulleres decidir sobre os seus corpos, levando de novo ao aborto ao campo do ilegal e clandestino, así como o constante feminicidio, amosan que nunca se acabou co machismo nin se acadou a igualdade, como tanto cacarexa a propagada do capital.\nEntendemos a soberanía e a independencia como a vía de saída do capitalismo e o único camiño para a construción dunha alternativa sistémica diferente, deixando atrás opresións de todo tipo, onde os dereitos sociais estean garantidos e non poidan ser mercadoría das que unha minoría extraia lucro.\nGaliza é, como dixemos antes, unha nación oprimida, colonizada. Este é o noso marco nacional de loita revolucionaria, e é a clase obreira galega e as capas populares deste país quen teñen a responsabilidade de liderar esa loita facendo súa a reivindicación soberanista e inserindo no proceso de liberación nacional unha perspectiva de clase. Sen rachar co réxime capitalista español non será viable ningún proceso revolucionario, nin a construción dun sistema diferente que transforme de raíz o paradigma económico e social. É, pois, o proxecto independentista o único transformador digno de tal nome e, amais, a única vía posíbel, nestes momentos, de ruptura democrática co réxime para abrir as portas a un proceso constituínte co dereito a decidilo todo democraticamente, desde a base e a través do debate popular, como nos ensinan os procesos emancipatorios de Catalunya e Euskal Herria.\nA mera conquista dunha República Galega non pode ser o noso obxectivo estratéxico final, senón un paso intermedio para a consecución dunha democracia real, dunha democracia socialista que culmine o proceso de emancipación social. Unha República plenamente soberana que enfronte os monopolios e que rache de xeito unilateral coas estruturas imperialistas das que fai hoxe parte o Estado Español como a NATO, o FMI ou a UE; considerando ilexítimas as súas medidas e non aceptando chantaxes das mesmas como a imposición de memorandos ou débedas ilexítimas.\nOs tempos son chegados, que di o noso himno nacional, para reclamarmos, con toda a forza que nos confire ser parte dun pobo como o galego, a urxencia de acelerar o proceso de construción nacional, cunha alternativa ruturista e republicana nesta denominada segunda transición, após a abdicación do rei español Juan Carlos I e a rápida e opaca coroación de Felipe VI sen ningún tipo de debate popular.\nUnha monarquía sustentada nunha estreita blindaxe informativa e xudicial, a través do silencio cómplice e a autocensura necesaria de partidos do réxime e medios do capital, destinada a ocultar premeditada e sistematicamente de onde vén e a que se adicaba a familia real, todo isto unido ao mito da Transición (coa colaboración necesaria da agora autoproclamada esquerda ruturista española) e a súa contribución á democracia (que aínda estamos a agardar). A monarquía é unha institución anacrónica, sustentada nos Principios Fundamentais do Movemento – que tan ben xurou Juan Carlos I – así como na lealdade a Franco e ás súas leis.\nNon pode haber dúbida co principal símbolo de unidade e permanencia do réxime; non haberá emancipación se non nos libramos da monarquía española e apostamos por unha alternativa republicanista verdadeiramente ruturista (que é a única que leva sendo así desde a morte de Franco) como é a que enfronta o estado español cos procesos soberanistas para a construción de repúblicas libres e soberanas.\nPor todo isto haise que organizar, hai que sumar forzas desde todos os ámbitos: movemento obreiro, movemento estudantil, asociacionismo político e cultural, deportes de base, centros sociais, activismo feminista, ecoloxismo, movemento veciñal… todos aqueles eidos que golpean día tras día o sistema e poñen unha pedra máis nese camiño de poder alternativo que construimos entre todas.\nPara gañarmos o futuro deixemos de lado o individualismo e o apoliticismo, deixemos de lado a pasividade para dar paso á organización e á loita consciente. Porque imos botar abaixo este sistema, porque imos ser donas dos nosos propios destinos e porque imos rematar con toda opresión.\nPara gañarmos o futuro\nParticipa con nós nas convocatorias en Compostela:\n24 de xullo: a partir das 20:00 horas desde a Alameda partirá a manifestación xuvenil unitaria pola independencia baixo o lema “a mocidade mantendo viva a Galiza, independencia!” [+ info]\n25 de xullo: a partir das 12:00 horas desde a Alameda partirá a manifestación nacional do Bloque Nacionalista Galego baixo o lema “En pé por Galiza! Soberanía, democracia e dereitos” [+ info]\n>> Podes descarregar noso cartaz en PDF


Gondomar executa traballos nas parroquias para dar mellor servizo aos veciños - ValmiñorTV\nInicioGALEGOGondomar executa traballos nas parroquias para dar mellor servizo aos veciños\nGondomar executa traballos nas parroquias para dar mellor servizo aos veciños\nSen pausa segue traballando o goberno municipal de Gondomar para atender as demandas da súa veciñanza, e facilitar e mellorar as condicións de vida nas parroquias do municipio. Neste sentido, na última semana executáronse distintas actuacións. Así por exemplo estívose traballando na restitución do muro que aguantaba parte da estrada de Antime, que se prevé poida quedar totalmente listo esta primeira semana de febreiro.\n“A aposta por un servizo de limpeza moderno para Gondomar estivo enriba da mesa dende o principio desta lexislatura, e seguimos traballando, aos poucos, na colocación dos novos colectores – máis dun centenar renovados e distribuídos polas parroquias- en lugares adecuados e seguros para garantir o mellor servizo posible”, destacou o alcalde, Paco Ferreira.\nPor último, no Cemiterio de San Cibrán (Donas) mellorouse a iluminación dotándoo de iluminación led, para que quen acuda ao Camposanto poida facelo coas maiores facilidades posibles.\nNigrán organiza un concurso de Carnaval telemático dirigido a grupos de convivientes\nGondomar ejecuta trabajos en las parroquias para dar mejor servicio a los vecinos\nFalece un ciclista mentres circulaba por unha estrada en Nigrán\nUn home perdeu a vida esta mañá cando circulaba coa súa bicicleta pola estrada vella do concello pontevedrés de Nigrán, preto da entrada da Praia de Prado. Foi unha persoa particular ao 112 Galicia, ás […]\nXornada final no Vila de Baiona\nHoxe sábado no Pavillón Municipal de Deportes de Baiona e no do CPI Covaterreña disputarase a fase final da XXVII edición do Vila de Futsal. Moitos partidos en distintas categorías, desde babys ata sénior, ademais […]\nO Centro Cultural de Borreiros celebra a Festa dos Maios\nEste domingo 6 de maio celebrarase a Festa dos Maios no Centro Cultural de Borreiros. A partir das 17:30 horas actuará o Grupo Breogán Valle Miñor, o Grupo de Gaitas “Cores do Sobreiro” e as […]


Max Euwe - Wikipedia, a enciclopedia libre\nMachgielis Euwe, máis coñecido como Max Euwe, nado o 20 de maio de 1901 en Watergraafsmeer e finado o 29 de novembro de 1981, foi un xadrecista neerlandés. Foi o quinto Campión do Mundo de xadrez, entre 1935 e 1937.\n20 de maio de 1901\nWatergraafsmeer Países Baixos\nUniversidade de Ámsterdam\nEscultura a Euwe en Amsterdam polo artista José Fijnaut\nEstudou matemáticas na Universidade de Amsterdam e foi profesor de matemáticas, primeiro en Rotterdam e despois nun instituto feminino de Ámsterdan. Aplicou os seus coñecementos matemáticos ao problema das partidas de xadrez infinitas utilizando a secuencia Thue-Morse.\nFoi campión de xadrez dos Países Baixos desde 1921 ata 1935. O 15 de decembro de 1935, tras 30 partidas disputadas en 13 cidades durante un período de 80 días, derrotou ao campión mundial Alexander Alekhine. Perdeu o título contra o mesmo Alekhine en 1937. Tras o falecemento de Alekhine en 1946, algúns consideraron que Euwe tiña un dereito moral ao título, pero accedeu a participar no encontro-torneo de A Haia con outros catro rivais. Quedou en última posición, o novo campión foi Mikhail Botvinnik\nDesde 1970 ata 1980 foi presidente da FIDE (Federación Internacional de Xadrez) e desempeñou un importante papel na organización do famoso encontro entre Boris Spassky e Bobby Fischer.\nTamén escribiu moitos libros sobre xadrez, sendo o máis famosos Oordeel en Plan ("Xuízo e Formulación") e estudos sobre aperturas.\nEn Ámsterdan hai unha Max Euwe Plein (praza) cerca do Leidseplein. Hai un museo dedicado a Max Euwe e unha gran colección de libros de xadrez. A súa neta, Esmee Lammers, escribiu un libro para nenos titulado Lang Leve de Koningin ("Longa vida á Raíña"), que é moi popular entre a mocidade.\n25 posicións críticas de nas súas partidas\nRecordando a Max Euwe (PDF).\nAlexander Alekhine Campión do mundo de xadrez\nTraído desde "https://gl.wikipedia.org/w/index.php?title=Max_Euwe&oldid=5491656"\nÚltima edición o 16 de xuño de 2020 ás 16:21\nA última edición desta páxina foi o 16 de xuño de 2020 ás 16:21.


4º Primaria Eduardo Pondal: abril 2020\nBOS DÍAS A TOD@S !!! 😀😀😀\nComo xa sabedes, imos disfrutar dunha longa FIN DE SEMANA,\npolo tanto realizade rápido e ben as tarefas de Matemáticas e Naturais e envialas. A de Lingua Galega tedes de plazo ata o luns.\n(Xa o poñemos máis abaixo).\nComezamos con MATEMÁTICAS e imos continuar co Repaso Trimestral das páxinas 128 e 129. Facemos as actividades 6, 7, 14 e 16.\nEn NATURAIS, seguimos repasando o tema 4 con esta ficha :\nEn LINGUA GALEGA ides facer o desafío da páxina 135.Tedes que seguir os pasos que nos indica a actividade do libro, elexir un lugar de Galicia, o que queirades, e confeccionar un folleto turístico para promocionar ese lugar. O grupo será a vosa familia. Así que, animade a todos, e durante esta fin de semana adicádevos a facer ese folleto. O luns enviádelo (facédelo nun folio) e o que queira, tamén pode facer un vídeo de presentación e enviárnolo.\nAlgúns contestades as actividades das fichas sen pensar, nin vos molestades en ver polo libro o que non sabedes e cometedes bastantes erros, que NÓS temos en conta cara a Avaliación. Así que, cando non estedes totalmente seguros, ou dubidedes as respostas, por favor consultade o libro.\nHoxe queremos deixarvos as SOLUCIÓNS ás fichas de onte, porque tiñades bastantes erros e queremos que os corrixades:\nAVALIACIÓN SOCIAIS :\nDESPEDÍMONOS ATA O LUNS, desexándovos:\nUNHA FELIZ E DIVERTIDA FIN DE SEMANA!!!\nBOS DÍAS A TODOS!!! 😀 😀 😀\nXa estamos a mércores, e como sabedes, este venres é festivo,\npolo tanto, xa casi estamos na fin de semana, así que... ÁNIMO !!!\nComezamos as tarefas de hoxe, lembrando que revisamos o que vos propoñemos cada día.Por iso, para facilitar o noso e o voso traballo, necesitamos que os envíos sexan a diario e non con retraso.\nNon esquezades que estades na aula, aínda que sexa virtual, e todos sabedes que as tarefas debemos facelas igual de ben que na clase.\nHoxe ides comezar con SOCIAIS para facer a "Avaliación" do Tema 4 que estivestes traballando ata agora, procurade realizala o mellor posible (podedes utilizar todos os recursos que teñades).\nEn LINGUA CASTELÁ poñedes na páxina 134 do libro e facedes as actividades 6, 7, 8 e 9 de Gramática do Repaso Trimestral.\nRematades con MATEMÁTICAS e seguides repasando os números decimais (coidado co orde das cifras) con esta ficha :\nQueremos despedirnos deixándovos esta mensaxe :\nATA MAÑÁN E QUE TEÑADES UN BO DÍA!!!\nQue tal o paseíño de onte???\nSeguuro que supo a pouco, pero hoxe podedes saír de novo polas rúas, eso si, xa sabedes, so unha horiña, gardando as medidas e a distancia de seguridade.Temos que seguir sendo moi, moi RESPONSABLES !!!\nAsi que ides comezar coas tarefas de hoxe para que poidades sair canto antes.\nEn LINGUA GALEGA, voltades a facer a lectura das páxinas 122 e 123 para continuar co Comentario da Lectura na páxina 125.\nFacedes as actividades 6,7,8 e 9.\nA continuación facedes a actividade 2 do Escoito e Falo.Tedes que facer comparacións.\nEmpezo eu coa primeira : Rápido coma un raio.\nAgora seguides vós completando o resto da actividade.\nEn MATEMÁTICAS, ides repasar os números decimales utilizando este cadro do paso das unidades a décimas e a centésimas.\nLembrade : 1 Unidad = 10 décimas = 100 centésimas\nA continuación facedes estes exercicios de repaso. Tedes que copialos e resolvelos.\nE tamén esta división coa súa proba:\n9 4 7 2 8 3 1 : 5 6 =\nPor último, ides repasar NATURAIS con esta ficha do Tema 4 sobre o Aparato dixestivo :\nRematamos por hoxe, facede ben as tarefas, envialas e, por suposto\nDISFRUTADE MOITO DESTE DÍA!!!\nVÉMONOS MAÑÁN !!!\n27 / 04 /2020\nDesexamos que pasarades moi boa Fin de Semana !!!\nSeguro que moitos xa saístedes a dar un paseo, que aínda que non é moito... debedes VALORALO!!! pois é algo que algúns, aínda non podemos facer !!!\nMoitas grazas de novo a todos os que participástedes cos vídeos.\nImos comezar coas tarefas propostas para este LUNS.\nEn LINGUA CASTELÁ ides facer do Repaso Trimestral da páxina 134, as actividades do apartado de Ortografía 1, 2, 3, 4 e 5. Non fai falta que poñades o enunciado.\nEn MATEMÁTICAS, seguides repasando cálculo e problemas con esta ficha :\nNo exercicio 6 tedes que facer as divisións e as probas. Logo ledes despaciño e varias veces os problemas para poder resolvelos o mellor posible. Lembrade que hai que poñer as dúas partes : Operación e Solución.\nEn SOCIAIS, voltades a ler "A túa revista" na páxina 89 e copiades as preguntas que veñen en cada apartado (nos circuliños) e contestádelas. Logo, realizades esta ficha:\nNon contestedes sen pensar, lede (se é necesario, varias veces) ben os enunciados e sempre que haxa dúbidas, consultades o libro.\nOs que non imprimides as fichas, podedes contestar sen copiar os enunciados, pero que as respostas se entendan, é dicir, construindo oracións, non frases curtas.\nComo aínda hai alumn@s que non nos están enviando as tarefas diariamente, queremos lembrarvos que non vos podedes esquecer de enviar TODOS OS DÍAS o traballo que vos propoñemos aos nosos correos.\nVOLTAMOS MAÑÁN !!!\nDISFRUTADE MOITO DOS VOSOS PASEOS !!!\nBOS DÍAS A TODOS !!! XA ESTAMOS A VENRES !!!\nQueremos saudarvos a tod@s dunha maneira moi especial, con estas fotos representativas do día de onte, enviadas por estes alumnos.\nE agora continuamos coas tarefas propostas para hoxe.\nEn LINGUA GALEGA poñedes na páxina 122 e ledes de novo a lectura. Despois facedes as actividades 1, 2, 3 e 4 da páxina 124 (que xa fixeramos orais na clase), agora escritas.\nEn MATEMÁTICAS ides a facer un repaso dos "Números Romanos" con esta ficha.\nA continuación facedes esta división coa súa proba :\n7 3 9 4 8 5 1 : 6 4 =\nEn NATURAIS poñedes nas páxinas 78 e 79 e ledes o apartado da "Túa Revista" . Logo escribides as preguntas que veñen en cada apartado (nos circuliños) e contestádelas.\nQueremos decirvos que a partires do luns, e como algúns pais (polo seu traballo) teñen problemas de horario para enviarnos as tarefas, podedes facelo ao longo de todo o día, e nós irémolas vendo e contestando ese mesmo día ou ao día seguinte.\nRematamos a semana moi contentas polo traballo realizado, e en especial, por todos aqueles que vos animástedes a participar nas actividades propostas para celebrar o DÍA DO LIBRO.\nCon isto rematamos, esperando que pasedes unha BOA FIN DE SEMANA e que sigades adicando tempo á LECTURA !!!\nHoxe, coma xa comentamos onte, celebramos o DÍA DO LIBRO\nlembrando que neste día faleceron escritores tan importantes coma Miguel de Cervantes ou Shakespeare, lendo parte deste proverbio Hindú\n" Un libro aberto é un cerebro que fala;\npechado é un amigo que espera...."\nAsí que, non o fagamos esperar e, ao longo do día, adiquémoslle un\nratiño á lectura dalgún libro dos que teñades nas vosas casas e cando enviedes a tarefa de mañán, poñedes o título do libro que elexístedes.\nComo non podía ser doutra maneira, polo día que celebramos, ides facer a lectura de "Filemón el Arrugado", e a continuación, facedes a ficha de Comprensión Lectora.\nEn MATEMÁTICAS, seguides co Repaso Trimestral das páxinas 128 e 129 e facedes as actividades 3, 11, 17 e 20.\nRematades con SOCIAIS, e xa que hoxe o mellor que podemos\nfacer é LER , o faremos a través do apartado da "Túa Revista" da páxina 89.\nQUE TEÑADES UN BO DÍA E ATA MAÑÁN !!!\nOLA A TOD@ S !!! 😋😋😋\nImos empezar as tarefas de hoxe propoñéndovos unha actividade para o XOVES, que como xa sabedes, é o DÍA DO LIBRO.\nBuscades en internet:"FRASES DE ESCRITORES FAMOSOS"\nescolledes unha , a ledes gravando un vídeo, e o enviades ao noso correo.\nEn LENGUA CASTELÁ repasades o Tema 8 e a continuación facedes esta ficha :\nEn MATEMÁTICAS, seguides repasando como se len e escriben os números e o valor das cifras segundo o lugar que ocupan, con esta ficha:\nDivide e fai a proba :\n587392 : 39 =\nEn NATURAIS imos facer "A Tarefa final"da páx.77, pode ser na libreta, nun folio, non fai falta cartolina, pero antes visualizades este vídeo.\nAgora copiades os tipos de dentes e para que serven e facedes un debuxo da boca cos seus nomes.\nSe queredes unha guía aquí vai este debuxo\nAntes de rematar, queremos deixarvos as respostas da ficha de Comprensión Lectora de onte, porque algúns tiñades bastantes erros.\nNon vos esquezades de facer o vídeo ou o audio que pedíu o equipo da biblioteca do cole a través do TokApp e de envialo ao correo alí indicado!!!\nÁNIMO, que queda pouco para que poidades... SAIR !!!\nATA MAÑÁN !!!\nPlástica. A Simetría\nOla! Marieta preparou esta tarefa tan divertida para plástica. Mirade os tres videos, e... mans á obra!!\nPodedes enviar as vosas creacións ao seu correo marietapon@gmail.com\nBENVIDOS un día máis a nosa aula!!! 👫👫👫\nEsperamos que traballedes con ganas, intentade facelo BEN, pois imos repasar e reforzar conceptos anteriores, para que todos acadedes as Competencias Básicas en todalas materias, cara o curso que ven.\nEn LINGUA GALEGA ides facer unha ficha de Comprensión Lectora. Hai que ler con calma para despois poder dar as respostas correctas.\nEn Matemáticas , seguides co "Repaso Trimestral" das páxinas 128 e 129. Facedes as actividades 1, 2 e o problema 15.\nRepasar como se len os números e lembrar o valor de cada cifra según a orde que ocupa dentro do número, con este cadro que vos deixamos :\nA continuación facedes esta conta de dividir coa súa proba :\n936572 : 54 =\nEn SOCIAIS ides rematar o repaso da páx. 87, facendo as actividades 43, 44 e 45.\nTamén podedes ler o apartado da "Túa Revista" na páxina 89, que xa sabedes que sempre resulta moi interesante.\nDespedímonos desexando que teñades un BO DÍA.\nBOS DIAS A TOD@S !!! 😀😀😀\nQUE TAL A FIN DE SEMANA???\nEsperamos que ben e que todos mirarades o vídeo que vos mandamos, pois, como xa avisamos, imos empregalo para traballar sobre el.\nAdemáis o día 23, XOVES, celebraremos o DÍA DO LIBRO e tamén faremos algunha actividade para celebralo.\nAsí que, comezamos con MATEMÁTICAS facendo unha ficha de repaso ( lembrar que nunha operación con paréntese, primeiro faise o do paréntese e logo síguese o orde da operación ).\nExemplo: 3562 + ( 2493 - 937 ) = 3562 + 1556 = 5118\nEn LENGUA CASTELÁ queremos que fagades unha narración sobre todo o que saibades do CORONAVIRUS ( cales son os síntomas, como se contaxia, como cambiou a vosa vida, que problemas está orixinando....) e todo o que queirades contarnos que esté relacionado co tema.\nXa vos deixamos un vídeo sobre o tema e hoxe queremos deixarvos outro para que teñades máis información.\nPor último en NATURAIS, rematar as actividades do Repaso\nda páx.76 : 6, 7, 8 ,9 ,10 .\n(A actividade 6 podedes contestala buscando a resposta na páx 71)\nTamén sería recomendable ver estes novos vídeos que vos deixamos agora do Aparato Circulatorio e do Aparato Excretor.\nPor último decirvos que podedes realizar a maiores, con tempo, calquera traballo (poesías, relatos, debuxos, cómics, anuncios...) sobre o CORONAVIRUS e a situación que estamos a vivir. Algúns serán elexidos para formar parte dun traballo colectivo do noso colexio.\nBOS DÍAS FAMILIAS !!! 👪👪👪\nComo xa saberedes, no que queda de curso, non avanzaremos nos temarios, se non que repasaremos o dado na 1ª e 2ª avaliación.Por\niso é importante que fagades un esforzo, sobre todo os alumno@s que teñan algunha parte suspensa, pois agora é o momento de recuperala para poder aprobar este curso sen problemas.\nAsí que... ánimo e comezamos!!!\nEn LINGUA GALEGA poñedes na páxina 139 e facedes o apartado de Literatura copiando a lenda (sin faltas e con boa letra) e a continuación as actividades que están debaixo.\nEn MATEMÁTICAS seguimos repasando cálculo (coidado coas comas).\n3649,12 + 528,6 + 7158 =\n920,34 - 863,7 =\n53912 x 75 =\n718539 : 46 =\nPara rematar, colledes o libro de SOCIAIS e ides facer do Repaso da páx.87, as actividades 38, 39, 40, 41. (na actividade 40, no mapa que tedes máis abaixo volvedes a poñer o nome das Comunidades e coloreades só a comunidade onde vivides. Logo respondedes ás preguntas.\nIntentade facelo sen ver as respostas,se non sodes capaces copialas correctamente do libro.\nNon vos esquezades de practicar coa FLAUTA\nFacede BEN as tarefas e envialas o antes posible aos nosos correos.\nXa chegamos a venres, así que ... deixamos este vídeo para que vos entreteñades, porque a semán que ben, faremos algo sobre el.\nDISFRUTAR DA FIN SEMANA, por suposto, NA CASA!!!\nOLA A TOD@S !!! 💁 💁 💁\nBENVID@S un día máis a nosa aula virtual !!!\nImos seguir traballando así por tempo indefinido, por iso necesitamos que estedes en contacto con nós , xa que aínda non sabemos como vai ser a terceira avaliación. Mentras tanto, continuaremos facendo un repaso do dado ata agora.\nEn LINGUA CASTELÁ repasades o Tema 8 e realizades as actividades 4,5 e 6 da páxina 133. Para poder facelas ben , ledes detidamente os cadros dos numerais , as familias de palabras e o campo semántico.\nEn MATEMÁTICAS poñedes nas páxinas 124 e 125. Facedes os problemas 6, 7 e 18. Fixarvos ben nas unidades e lembrar que para facer operacións tedes que pasar todos os datos a mesma unidade.\nEn LINGUA GALEGA facedes un repaso do Tema 8 e a continuación esta ficha de reforzo:\nEn NATURAIS imos facer as actividades 1, 2, 3, 4 e 5 do Repaso da unidade da páx.76 (podedes facelas sen enunciado).Esperamos que saibades facelo sen ver polo libro,pois levamos moito tempo con este tema.Agora ben,se non sabedes algunha actividade, deixádea para o final e logo copiades a resposta correcta vendo polo libro.\nImos deixarvos estes vídeos dos aparatos que interveñen na NUTRICIÓN que vos poden servir de axuda. É importante prestarlle atención!!!\nLembrar que cada día tedes que enviar todas as tarefas rematadas, a poder ser, antes das cinco da tarde ( salvo algunha excepción ) ao noso correo!!!\nNON VOS ESQUEZADES !!! ATA MAÑÁN !!!\nAs nosas rutinas están cambiadas debido ao LOCKDOWN (illamento, cuarentena)! Apetécevos documentar como é un día na vosa vida en casa? Marieta e máis eu propoñémosvos unha actividade de fotografía, para crear un documental chamado: "A day in lockdown"\nPrecisamos fotos vosas (ou tomadas por vos) nestes momentos do día:\n1.wake up: levantarse da cama\n2. have breakfast: almorzar\n3. brush your teeth: lavar os dentes\n4. get dressed: vestirse (ou cambiar de pixama 😁)\n5. go to school: Ir ao cole, neste caso, etudar dende casa!!!\n6. go to work: Ir a traballar, se alguén da vosa casa sae a traballar, ou traballa desde casa\n7. Do the housework: Facer a limpeza\n8. Tidy your room: Ordear o cuarto\n9. Set the table: Poñer a mesa\n10. Have lunch: comer\n11. Clear the table: recoller a mesa\n12. Read: Ler\n13. Play: xogar\n14. Have dinner: cear\n15: Go to bed: ir para cama\nPara que saia ben, enviade por favor como mínimo a foto da acción que corresponde ao voso número de clase. A maiores, podedes mandar as que queirades! o meu correo é ranipaz73@gmail.com\nE seguide intentando entrar en https://www.blinklearning.com/home cos códigos\nCódigo: CL23631188 para A\nCódigo: CL19492461 para B\nBOS DÍAS !!! Como levades a volta ao COLE ???\nQue tal coas tarefas de onte ?\nAs profes estamos un pouco preocupadas porque non sabemos nada dalgúns alumn@s, non recibimos ningunha resposta , non sabemos se están a facer as tarefas, se non poden envialas... Por iso intentade mandarnos o que vos pedimos ( carta, plano, planta medicinal ) e a partires de hoxe , como temos que seguir na casa, gustaríanos que nos enviedes cada día as tarefas propostas.\nHoxe imos mandarvos algunhas fichas que podedes imprimir (os que non tedes impresora, non vos preocupedes,non tedes que copialas, nun folio poñedes a asignatura, o número da actividade e a resposta)\nLINGUA CASTELÁ : Facedes a lectura e completades a ficha de comprensión lectora.\nMATEMÁTICAS , repasades o Tema 8 e facedes estas fichas de reforzo :\nLINGUA GALEGA, colledes o libro, ledes e copiades o ditado do exercicio 9 da páxina 139 sin faltas de ortografía e con moi boa letra.\nPara rematar, en SOCIAIS , como xa sabedes, mandamos repasar as comunidades autónomas, por iso hoxe ides realizar esta ficha de repaso.Tedes que poñer a Comunidade Autónoma que corresponde a cada número :\nDebedes tamén ler todo o tema 4, para poder facer ben a autoevaluación que faremos próximamente.\nEsperamos que, coma sempre, intentedes realizar BEN as tarefas e se non sabedes algo, intentade buscar as respostas nos temas que estamos dando, se non contades coa axuda dun adulto que vos poida axudar. Tamén podedes recurrir a nós e preguntarnos a través dos nosos correos .\nLEMBRADE que tedes que entrar nas páxinas de INGLÉS e de E.FÍSICA para facer as tarefas que vos propoñen !!!\nás abril 15, 2020 5 comentarios:\nBENVID@S A NOSA\nQue tal as vacacións na casa? Seguro que BEN ou, polo menos, moi descansados, NON SI?\nNós, esperamos que empecedes este último trimestre con moita ilusión e con moitas ganas e imos intentar que sexa o máis fácil e atractivo posible.\nImos comezar facendo un pequeno repaso da TÁBOA DE MULTIPLICAR, para logo realizar este cálculo.\nLembrade a colocación dos números decimais. As comas deben coincidir.\n63,5 + 12 + 1,278=\n39854 - 39762=\n293564 x 708=\n543290 : 13=\nCando rematedes esta tarefa ides escribir un TEXTO (coas tres partes : Inicio - Nó - Desenlace ) contándonos calquera cousa que fixerades nestas vacacións (con dez líneas chega).\nNOS NOSOS CORREOS seguimos estando a vosa disposición.\n4º A : marydf@hotmail.es\n4º B : gemamalvido59@gmail.com\nPor último, ler o tema 4 de NATURAIS despacio e entendendo ben o que ledes, parádevos nas partes que vexades que tedes máis dificultades e facer estas fichas de repaso (podedes imprimilas ou copialas) :\nEsperamos que estas actividades sirvan para ir collendo o ritmo\nneste momento tan dificil que nos toca vivir. Xa sabedes que a partir de hoxe debemos volver ao noso traballo, aínda que sexa na\ncasa, e debedes facer as tarefas que vos propoñemos o mellor que poidades.\nMOITO ÁNIMO E ATA MAÑÁN!!!\nBO DÍA !!! XA CHEGOU O XOVES !!!\nMAÑÁ comezamos as vacacións de SEMANA SANTA, que serán moi especiais, porque seguiremos... sin poder sair da casa !!!\nPolo tanto, ides facer o traballo de hoxe con moita ilusión e con moitas ganas.\n- En L. GALEGA, repasades os PREFIXOS (engádense ao principio das palabras para formar outras novas), os SUFIXOS (engádense ao final dalgunhas palabras para formar outras novas) e os DETERMINANTES (artigos, demostrativos, posesivos e numerais) que traballamos neste 2º Trimestre .\nA continuación, nas páxinas 138 e 139 facedes as actividades 1, 2, 4, 5, 6 e 10 do Repaso Trimestral.\n- En MATEMÁTICAS, repasamos a suma, resta, multiplicación e división facendo as actividades 10, 13 e 23 do "Repaso Trimestral" das páxinas 128 e 129.\n- En SOCIAIS , repasades un pouquiño o tema 4 e realizades o esquema da páx.86 engadindo as palabras que nos propón a actividade 33.\nLEMBRADE !!! Tedes que entrar nas páxinas de INGLÉS e de E.FÍSICA para ver as propostas que vos teñen RANI e ALBERTO.\nREMATAMOS o 2º TRIMESTRE !!! e queremos despedirnos de todos vós ata despois das VACACIÓNS, pero queremos pedirvos que, como son moitos días e non podedes sair da casa...\nREPASEDES as TÁBOAS DE MULTIPLICAR\ne o MAPA DAS COMUNIDADES AUTÓNOMAS DE ESPAÑA.\nDeixamos un enlace de mapas interactivos para que aprendades as comunidades xogando!!!\nTamén queremos que disfrutedes moito, que xoguedes, que leades,\nque axudedes nas tarefas do fogar... e que vos portedes moi BEN!!!\nFELICES VACACIÓNS !!! e ATA VOLTA!!!\nás abril 02, 2020 1 comentario:\nBOS DÍAS!!! Ánimo !!! Que queda pouquiño para as\nComezamos co traballo do MÉRCORES !!!\nColledes o libro de L. CASTELÁ e poñedes na páxina 132 para\nfacer as actividades de repaso 1, 2 e 3.\nAntes de facer as actividades, sería convinte que lerades o resumo do tema.\nSeguides con MATEMÁTICAS e ides a páxina 125 onde tedes que resolver os problemas 11 e 12. Logo facedes tamén a actividade 17.\nLembrade que cando aparecen varias unidades, debedes pasar todo a mesma unidade e tamén que:\n1 litro = 100 cl\nMedio litro = 50 cl\nCuarto de litro = 25 cl\nRematades con NATURAIS. Abrides o libro na páx. 75 e facedes o esquema (aproveitades para facer un repaso do dado) e engadídeslle as palabras das actividades 1, 2 e 6.\nPor hoxe nada máis , lembrade que tanto en Natu como en Soci, rematamos os temas e debedes repasalos, pois faremos pronto unha autoavaliación.\nPRACTICADE COA FLAUTA A CANCIÓN QUE VOS DOU MARI!!! É importante.\nás abril 01, 2020 2 comentarios:


A comida da escola. | EIM Montealto\nA comida para comezar este mes de setembro\nMantemos a proposta do curso anterior para as primeiras semanas onde os ingredientes son habituais e perfectamente poden adaptarse á alimentación familiar.\nToda a alimentación sempre estará valorada pola familia para comunicar ás educadoras calquera información que sexa importante.\nmenus outono 201 9-20\nmes de setembro 2019 ( cliclear neste enlace)\nTEMPADA DE PRIMAVERA – VERÁN\nAo longo destes meses incorporamos novos ingredientes na alimentación da escola: arroz e pastas integrais, unha maior presenza de legumes e verduras. Ante calquera dúbida contamos co asesoramento da nutricionista Carolina M.Martínez Couto que aconsella e valida a confección da alimentación escolar.\nNo almorzo da escola ofrecemos aos nenos e nenas diariamente froita fresca, leite ou iogurt,pavo e cereais ( avena, copos de millo, tortitas de arroz, pan integral..), cada quen vai compoñendo o seu propio almorzo que é compensando cos ingredientes da comida do mediodía.\nPuntualmente é sempre que a familia o indique ofrecemos froitos como pasas,arándanos ou cirolas.\nO MES DE OUTUBRO\nAdxuntamos un documento informativo sobre alimentación infantil.\n(pinchar no texto )”nutrición”\na comida do mes de decembrom2016- copia\nA partir deste mes de maio o menú da escola, comida de maiores, conta cunha modificación na distribución do alimento que aporta principalmente as proteinas: Contamos con dous días de peixe e dous días de carne ( tenreira/polo/pavo..).O ovo será o lúns.\nDesta forma os martes e xoves contamos con peixe, e os mércores e venres con carne.\nA comida do mes de abril\nDocumento pdf- a comida da escola do mes de marzo 2016.\nEscola do mes de xaneiro 2016\na comida do mes de novembro – copia\na comida da escola OUTUBRO 2015 – copia\nA COMIDA DA ESCOLA E INFORMACIÓN SOBRE NORMATIVA DE ALÉRXENOS.\nA comida da Escola de setembro 2015\nA comida da Escola de xullo 2015 –\nA comida da Escola de maio 2015\na comida da escolar mes de Abril 2015\nA COMIDA DA ESCOLA NO MES DE MARZO 2015\nCHARLA -12 MARZO ÁS 16,30H. ORGANIZA APA TITONGO\nPresentación cartel charla alimentación.apa titongo ( CARTEL PDF)\nARCHIVO DE MENÚS:\na comida do mes de febreiro. 2015\nA comida da Escola xaneiro 2015\nA COMIDA DE DECEMBRO 2014\na comida da escolar mes de novembro\na comida da escolar mes de outubro 2014\nA comida da Escola do mes de setembro 2014\na comida da escola xuño ( maiores- purés I purés II)\nA comida da Escola marzo 2014 documento pdf\na comida de febreiro Documento pdf\nA comida da Escola xaneiro 2014\nO LABORATORIO SANITARY SUPERVISA Y ANALIZA LA ALIMENTACIÓN ESCOLAR


A unha muller de calquera idade gustaralle este ramo. As rosas vermellas sempre son relevantes, sexa un aniversario, un aniversario, unha reunión de negocios, unha cita romántica ou un eloxio sen motivo. As rosas máis frescas están decoradas nun ramo e complementadas cunha cinta de raso, que lle confire un aspecto elegante e moderno. O tipo de rosas pode diferir lixeiramente da foto do sitio web segundo a estación.\n14680 ₽ Ramo de 101 rosas vermellas\nComposición: rosa vermella - 55 uds. Embalaxe: cinta. A case todas as mulleres gústalles este ramo. As rosas máis frescas complétanse cunha cinta de raso, que lle confire ao ramo un aspecto elegante e moderno. O tipo de rosas pode diferir lixeiramente da foto do sitio web segundo a estación.\n8850 ₽ Terraza nocturna\nEspectacular buque de rosa vermella clásico. Composición: rosa vermella - 51 uds. Embalaxe: cinta. A case todas as mulleres gústalles este ramo. As rosas vermellas sempre son relevantes, sexa un aniversario, un aniversario, unha reunión de negocios, unha cita romántica ou un eloxio sen motivo. As rosas máis frescas complétanse cunha cinta de raso para un aspecto elegante e moderno. O tipo de rosas pode diferir lixeiramente da foto do sitio segundo a estación.\n7770 ₽ Ramo de 51 rosas vermellas\nBranco rosa, rosa - 31 unidades. Embalaxe: cinta. O tipo de rosas pode diferir lixeiramente da foto do sitio segundo a estación.\n5430 ₽ Ramo de 31 rosas brancas e rosas\nA unha muller de calquera idade gustaralle este ramo. As rosas vermellas sempre son relevantes, sexa un aniversario, un aniversario, unha reunión de negocios, unha cita romántica ou un eloxio sen motivo. As rosas máis frescas están decoradas nun ramo e complementadas cunha cinta de raso, que lle confire un aspecto elegante e moderno. O tipo de rosas pode diferir lixeiramente da foto do sitio segundo a estación.\nRamo clásico de rosas vermellas. Composición: rosa vermella - 31 uds. Embalaxe: cinta. A unha muller de calquera idade gustaralle este ramo. As rosas vermellas sempre son relevantes, sexa un aniversario, un aniversario, unha reunión de negocios, unha cita romántica ou un eloxio sen motivo. As rosas máis frescas están decoradas nun ramo e complementadas cunha cinta de raso, que lle confire un aspecto elegante e moderno. O tipo de rosas pode diferir lixeiramente da foto do sitio segundo a estación.\n5230 ₽ Paixón española\nA unha muller de calquera idade gustaralle este ramo. As rosas brancas sempre son relevantes, sexa un aniversario, un aniversario, unha reunión de negocios, unha cita romántica ou un eloxio sen motivo. As rosas máis frescas están decoradas nun ramo e complementadas cunha cinta de raso, que lle confire un aspecto elegante e moderno. O tipo de rosas pode diferir lixeiramente da foto do sitio web segundo a estación.\n5230 ₽ Medianoite estrelada\n30830 ₽ 51 rosa Julieta\n15750 ₽ 25 rosas Xulieta\n30320 ₽ 51 rosas Ohara branco\n15500 ₽ 25 rosas Ohara branco\n9800 ₽ 15 rosas Ohara branco\n66900 ₽ Rosa vermella de 101 metros\n34400 ₽ Ramo de rosas vermellas de 51 metros\n17500 ₽ Ramo de rosas vermellas de 25 metros\n14900 ₽ Ramo de rosas vermellas de 21 metros\n11000 ₽ Ramo de rosas vermellas de 15 metros\n34190 ₽ Ramo de 101 rosas ecuatorianas brancas e rosas\n34190 ₽ Ramo de 101 rosas ecuatorianas vermellas e brancas\n19110 ₽ 51 rosas ecuatorianas brancas e rosas


Paulino González Pan, Enxeñeiro do Ano 2017 do COETG | AETG/COETG Asociación de Enxeñeiros de Telecomunicación de Galicia\nA Nosa Rede Xaneiro'19\nA Nosa Rede en Issuu\nInicio » Paulino González Pan, Enxeñeiro do Ano 2017 do COETG\nPaulino González Pan, Enxeñeiro do Ano 2017 do COETG\nO vindeiro venres día 29, o noso compañeiro e enxeñeiro de telecomunicación, Paulino González Pan, recibirá o galardón de Enxeñeiro do Ano 2017 outorgado polo Colexio Oficial de Enxeñeiros de Telecomunicación de Galicia na gala de entrega de premios que terá lugar no transcurso da XXII Noite Galega das Telecomunicacións. Os motivos de tal distinción están baseados na súa exemplar traxectoria profesional e no seu fondo compromiso co desenvolvemento do sector das telecomunicacións no noso país, ademáis do traballo realizado a prol do noso colectivo a traveso do Colexio e a Asociación.\nA Noite Galega das Telecomunicacións e da Sociedade da Información que terá lugar no Palexco (A Coruña) estará presidida polo presidente da Xunta de Galicia, Alberto Núñez Feijoo. Por primeira vez, a gala será diferente cun coidado e disruptivo espectáculo. O evento comezará co habitual cóctel-networking, que dará paso, no salón Arao, ao espectáculo, en cuxo transcurso se entregarán os premios Galicia das Telecomunicacións e da Sociedade da Información 2017.\nNesta nova edición, ademais do galardón de Enxeñeiro do Ano farase entrega das distincións de Socia de Honra a Mar Pereira, directora da Axencia para a Modernización Tecnolóxica de Galicia; Enxeñeiro Gerardo García Campos á mellor iniciativa empresarial no sector TIC a Situm Technologies; GRADIANT á mellor tese doutoral aplicada ó sector TIC a Alejandro Ramos Soto; ao Mellor Proxecto TIC con Beneficios Sociais, outorgado en colaboración coa Amtega, a Balidea Consulting & Programming; ó mellor expediente académico do Máster en Enxeñería de Telecomunicación da Universidade de Vigo a Víctor Manuel Segura Sieiro; e o premio Acuntia á empresa galega que aposta polo desenvolvemento de infraestruturas intelixentes de telecomunicacións a FINSA.


Nudibranquios, babosas de mar nas Rías Baixas de Galicia - Cies.gal, Cultura e Natureza Atlántica\nPortada » O Parque Nacional » Nudibranquios, babosas de mar nas Rías Baixas de Galicia\nAs babosas de mar son unha especie de animais mariños, os Nudibranquios (Nudibranchia), moluscos gasterópodos da familia dos Chromodorididae. En concreto na imaxe que presentamos apreciamos unha parella de Hypselodoris cantabrica ou Felimare cantabrica. A denominación de nudibranquio fai referencia á singularidade de contar coas “branquias ao desnudo”.\nO seu hábitat atópase no infralitoral de fondos rochosos, aparecendo dende o intermareal ata os 25 m de profundidade. Esta especie aliméntase principalmente de esponxas e está caracterizada pola súa chamativa cor azul acompañada de manchas brancas ou amarelas ao longo do corpo. Esta imaxe foi capturada nalgún lugar das RíasBaixas de Galicia por Pedro Alonso (@pedroalonsobuceo).\nImaxe: © Pedro Alonso


A Xunta aposta pola promoción da construción con madeira para contribuír á reactivación económica - Consellería de Economía, Emprego e Industria\nA Xunta aposta pola promoción da construción con madeira para contribuír á reactivación económica\nActualizado o: 16 xuño 2021 19:04\nO director da Axencia Galega de Industria Forestal (Xera), Ignacio Lema, participou esta tarde en Santiago de Compostela nun webinario sobre o impulso deste material enmarcado no Programa de Medio Ambiente e Acción polo Clima da Unión Europea\nO Goberno galego e a USC teñen desenvolvido diferentes ferramentas como a Guía de Marcado CE ou a web Trabe para fomentar o uso da madeira nas novas instalacións\nA convocatoria de axudas para a valorización e a segunda transformación das pemes da industria forestal e do contract está aberta ata o 25 de xuño\nSantiago de Compostela, 16 de xuño de 2021.- O director da Axencia Galega da Industria Forestal (Xera), Ignacio Lema, participou esta tarde no webinario Impulso da madeira en Galicia, enmarcado dentro do Programa de Medio Ambiente e Acción polo Clima da Unión Europea, onde destacou a aposta da Xunta polas especies forestais de crecemento en Galicia e a promoción da madeira na construción.\nDurante o encontro, Lema exemplificou este compromiso por parte da Vicepresidencia segunda e Consellería de Economía, Empresa e Innovación mediante o último convenio asinado entre Xera e a Plataforma de Madeira Estrutural (Pemade) da Universidade de Santiago de Compostela (USC). Froito desta unión, xurdiron diferentes ferramentas pensadas para fomentar o uso da madeira como a Guía de Marcado CE, que ofrece información sobre o proceso de tramitación desta especie de “pasaporte” no Espazo Económico Europeo; ou a web Trabe, que contempla as principais especies forestais galegas e serve de apoio para instalacións en condicións de calidade e seguridade.\n“Construír en madeira é unha revolución que xa está en marcha”, apuntou o director de Xera, facendo referencia ás múltiples vantaxes que supón esta práctica como a loita contra o cambio climático ao reducir a contaminación e o consumo enerxético; a promoción da saúde dos bosques; ou a reactivación económica e asentamento de familias no rural. A instalación deste material no edificio da Administración galega de San Caetano; a escola da Galiña Azul da Baiuca na Estrada; o Punto de Atención Continuada (PAC) da Laracha; ou na próxima ampliación do centro de saúde do Porriño son algúns dos exemplos que nomeou Lema, facendo referencia á aposta da Xunta por priorizar a madeira na construción de novos equipamentos públicos.\nConsciente do potencial desta industria e seguindo a liña de iniciativas nas que participa Galicia como a New Bauhaus Europea –creada para deseñar unha maneira de vivir máis sostible e inclusiva e onde a madeira ten un gran protagonista–, a Xunta inclúe o proxecto TechMadeira (38M€) na candidatura galega para conseguir fondos europeos Next Generation, e impulsar así a construción neste material, así como levar a dixitalización e a innovación ás empresas forestais.\nAsí mesmo, Ignacio Lema destacou as liñas de axudas postas en marcha desde Xera para impulsar o sector da industria forestal, como a destinada á valorización e á segunda transformación das pemes da industria forestal galega e do contract, que conta cun orzamento de 2M€ e cuxo prazo para presentar solicitudes está aberto ata o 25 deste mes de xuño.\nDe cara ao futuro, Xunta e Pemade marcan diferentes liñas de actuación neste ámbito como a colaboración entre materiais e industrias de diferentes ramas, especialmente coa madeira e o formigón para reducir a pegada do carbono que ten a fabricación deste último; ou entre madeira, pedra e lousa, desenvolvendo sistemas contributivos que utilicen os tres materiais para dar pé a novas cadeas de valor.


AU230E - Declaración de contador nos vertidos de augas residuais. - Sede Electrónica - Xunta de Galicia\nAU230E - Declaración de contador nos vertidos de augas residuais.\nMediante este modelo os suxeitos pasivos que dispoñan de contador/es instalado/s nas verteduras e tributen na modalidade de carga contaminante, proceden a declaralos Augas de Galicia aos efectos de que a base impoñible veña constituída polo volume vertido e non polo consumido ou captado.\nSuxeitos pasivos con contadores instalados nas verteduras que estean tributando na modalidade de carga contaminante.\nUn mes desde a da de instalación do contador, ou sustitución do preexistente, nos vertidos.\nDeclaración segundo o Anexo V.\nDocumento de solicitude (Anexo V)


RAG: entre a corrupción e a irrelevancia - Praza Pública\nO louzán indíxena galaico decidira resolver así o imperativo de alertar ao seu pobo do perigo inminente. Tan orfo de líderes como pródigo en curias e nunciaturas, o Reino deixara confinar o seu idioma no estéril exilio dos usos litúrxicos, panteón ilustre de linguas mortas pero fonte de privilexios, dádivas e regalías. Con certeza, a inmolación do seu mais afouto guerreiro no ruinoso altar das letras galegas lograría interrogar ao pobo sobre as causas daquela desolación. Cando o sangue quente comezou esvarar cegando as runas esculpidas no templo sacrifical -Colligit, Expurgat, Innovat- linguas marmuradoras comezaron honrar o seu oficio: grandes perigos se cernían sobre o Reino que as sudorosas mans de cátedras e cesantías xa non podían seguir a ocultar.\nA lingua galega entrou en fase terminal. Asumámolo con entereza, sen dramas. Rompeuse a cadea primixenia, a da transmisión familiar: cando iso sucede unha lingua atópase ante a súa sentenza de morte. Recoñezamos o noso fracaso colectivo, pois compre coincidir en que estes trinta anos de política linguística poden resumirse nunha ecuación: o número de euros investidos en normalización é directamente proporcional ao número de falantes perdidos.\nO número de euros investidos en normalización é directamente proporcional ao número de falantes perdidos\nPese a iso, cómpre evitar caer no fatalismo. Que a lingua se encontre en fase terminal non implica a súa necesaria desaparición: outras que estaban en peor situación atópanse agora en franca recuperación. Isto non só ilustra a existencia de políticas linguísticas efectivas na restitución e preservación vernacular: o que é mais importante, refuta calquera tentación de considerar os factores externos -globalización, colonialismo ou semellantes- como causa fundamental desta debacle. A responsabilidade do que aquí aconteceu é, fundamentalmente, nosa.\nDe forma natural pensamos nas institucións do noso emerxente sistema de autogoberno como as mais directamente concernidas na política linguística galega. Esas responsabilidades, con non ser exclusivas -o desleixo do governo federal non pode ser omitido- son innegábeis; mais ao apuntar ao executivo, non deberiamos esquecer o que a inscrición tallada en mármore lembra a quen cruza a entrada na Universidade de Heidelberg: a función que as institucións académicas desempeñan na lexitimación moral e intelectual da acción gubernamental. Non se trata dun mea culpa inscrito en fermosas letras góticas para exculparse por ter extendido carta de natureza científica e xurídica á política de exterminio do goberno nacional-socialista; trátase dunha lección, a primeira que debe aprender quen cruza as portas da universidade alemana, sobre os perigos da falta de honestidade e rigor intelectuais. Trátase dunha advertencia sobre as demoledoras consecuencias da corrupción académica na súa interacción co poder político.\nPerante a situción da nosa lingua: teremos o valor de mirar de frente ás nosas institucións académicas para interrogarnos sobre a súa responsabilidade no deseño, posta en marcha e mantenemento desta postmoderna máquina de castelanización? A xulgar pola súa precisión, ben podería ser de construción alemá.\nA perda de falantes é consecuencia directa da corrupción da nosa Academia durante o proceso de instauración da autonomía\nFago explícita a miña hipótese para sometela a pública consideración: a perda de falantes é consecuencia directa da corrupción da nosa Academia durante o proceso de instauración da autonomía. Dende o marco teórico das elites extractivas podería formularse afirmando que, a cambio de garantir a súa prevalencia no acceso ás rendas -económicas e simbólicas- derivadas da actividade asociada á lingua, o sector hoxe hexemónico na Academia tería acordado lexitimar a política promovida pola coalición dominante. Dado o carácter marcadamente centralista da coalición, a estratexia requería a neutralización política do feito diferencial buscando activamente equiparar a identidade galega á española. O goberno controlaba os recursos económicos, mais precisaba de base científica que avalara aquela estratexia. A Academia, perenne obxecto de precariedade orzamentaria, dispoñía da lexitimidade e do arsenal científico-técnico necesario.\nA solución final atopouse na proposta de hibridación do galego co sistema ortográfico do castelán. Por unha parte, a proposta servía para descartar os modelos de inmersión linguística dado que as semellanzas entre ambos idiomas favorecían a súa coexistencia na escola. Por outra, ao formalizar o elemento central da identidade como subproducto do castelán, lográbase neutralizar o feito diferencial tornando ademais en anecdótica, cando non inexistente, a súa relación co diasistema orixinario galego-portugués. Os académicos que denunciaron a ineficacia daquela aproximación así como a súa evidente falta de rigor científico foron condenados ao ostracismo polos seus compañeiros, como quedou evidenciado no caso de Ricardo Carvalho Calero. A golpe de decreto lei, e silenciando as voces críticas, consolidaríase o dogma político-científico do bilinguismo harmónico, tan convenientemente alonxado do rigor académico como apegado ao poder político.\nA golpe de decreto lei, e silenciando as voces críticas, consolidaríase o dogma político-científico do bilinguismo harmónico\nEn suma, a política linguística de Galicia nunca estivo orientada á restitución de falantes, senón á neutralización política do feito diferencial na súa mais requintada expresión: a lingua. Trinta anos despois obtemos os resultados daquel proceso de corrupción académica observando como a lingua entra en fase terminal vendo interrompida a súa transmisión familiar. Mais, se a lingua desaparece, a función das institucións, centrada en neutralizar o potencial político do feito diferencial, deixa de ser necesaria mais alá do seu papel litúrxico. E aí é cando saltan as alarmas. Nunha sorte de vinganza poética, a corrupción da Academia acaba por cuestionar a necesidade da Academia mesma.\nAo presentar a súa demisión, Méndez Ferrín materializou a que con certeza foi a mais relevante achega da súa presidencia: facer explícita a dimensión política dunha institución que é a pedra de toque da arquitectura académica e gubernativa asociada á lingua\nAo presentar a súa demisión, Méndez Ferrín materializou a que con certeza foi a mais relevante achega da súa presidencia: facer explícita a dimensión política dunha institución que é a pedra de toque da arquitectura académica e gubernativa asociada á lingua. Xa non poderán por mais tempo os académicos -mulleres poucas hai- seguir a parapetarse tras a suposta asepsia científica para eludir a sua responsabilidade no estado de cousas da lingua. A iniciativa de asumir a defensa do idioma contra as agresións xurídicas promovidas dende o propio goberno representa neste sentido a cifra coa que se medirá a a capacidade de rexeneración moral da institución.\nPero ademais de abdicar, o ex-presidente abxurou da súa condición de académico. Deixando claro que non é a Real Academia Galega o lugar onde o seu compromiso coa lingua pode expresarse mellor, deixou tamén sinalada a necesidade de identificar novos pagos onde o idioma poida agromar vizoso. Á luz da lenta pero inexorabel migración de tantas personas de relevancia cara o padrón internacional, podería atoparse na Academia Galega da Lingua Portuguesa unha das posíbeis alternativas. Outra sería que a RAG, constatando o fracaso do bilinguismo harmónico, reconsiderase a dogmática exclusión do reintegracionismo. Sumadas esas teses ás que promoven a inmersión linguística, a perspectiva dunha cidadanía competente en tres dos idiomas mais falados do planeta debera facer reflexionar a quen continúa acreditando na arcadia isolacionista do guetto feliz.


Manivelas de deseño\nManivelas de acabado en aceiro\nPechaduras e cilindros\nTiradores de 320 mm\nManivelas e asas\nDámoslle a benvida ao noso sitio web de venda online: www.ferreteriaveiga.com. O presente documento contén as condicións que regulan o uso deste sitio web e o contrato que nos vincula a vostede e a nós. Estas condicións aplícanse, por unha parte a ferreteriaveiga.com (unha tenda virtual de Ferretería Veiga, S.L., sita na rúa Ourense, nº78, baixo, Lugo, España) e por outro lado á(s) persoa(s) que desexe(n) adquirir calquer produto ou servicio no sitio web.\nFerretería Veiga resérvase o dereito de revisar e modificar as presentes condicións en calquer momento, polo que debe lelas antes de efectuar cada pedido.\n2. Servizo ao cliente\nSe ten algunha dúbida ou pregunta, ou quere recibir máis información sobre os nosos servizos ou productos, ten á súa disposición:\nTodos os pedidos presupoñen a aceptación dos prezos e a descrición dos produtos. Os pedidos de produtos están suxeitos á dispoñibilidade dos mesmos e, neste sentido, se non quedan artículos no stock ou o artículo xa non está dispoñible, será informado tan pronto como sexa posíbel e facilitarémoslle a posibilidade de cambiar o pedido ou cancelalo.\nPara realizar un pedido, deberá seguir o procedimento de compra online. Unha vez realizado o pagamento, recibirá un correo electrónico acusando recibo do seu pedido (“Confirmación de Pedido”). Se non o recibe, mire o seu cartafol de Spam.\nFerretería Veiga resérvase o dereito de anular calquer pedido se observa algunha anomalía na solicitude ou se os datos do cliente non están correctamente cumprimentados.\n4. Prezo e pagamento\nOs prezos indicados no sitio web son en Euros e inclúen IVE, pero exclúen os gastos de envío que se engadirán ao importe total debido, dependendo do artículo e do lugar de entrega.\nOs gastos de envío calcúlanse automáticamente na tenda virtual. Para calquer consulta que desexe realizar sobre este tema, pode contactar con nós enviando un e-mail a info@ferreteriaveiga.com.\nOs prezos poden variar en calquer momento, pero os posibeis cambios non afectarán aos pedidos con respecto aos que xa lles enviaramos unha Confirmación de Pedido.\nOs produtos permanecerán na propriedade de Ferretería Veiga S.L. até que o pagamento sexa efectuado.\nTodos os pedidos deberán pagarse exclusivamente en euros e mediante cartón de crédito, transferencia bancaria ou contra reembolso ao recibir a mercancía. Está garantizada a máxima seguridade en todos os pagamentos.\nSomos unha ferraxaría comprometida coa sostibilidade e a calidade dos produtos que ofrecemos.\nEnvíanos un correo: info@ferreteriaveiga.com\nSempre ao día!\nSuscríbete para recibires novas e ofertas.


Matemáticas na Rúa: 7/1/11 - 8/1/11\nPara estar entretidos neste mes que comeza mañá vou propoñer uns cantos problemas, non todos de contido matemático (o que vén sendo habitual neste sitio). Aínda que algúns dos meus alumnos xa teñen motivos abondo para ter que facer, velaquí os problemas:\nContinúa a serie: 4 - 8 - 61 - 23 - 46 - 821 - ?\nQue hai en segundos, minutos, anos, estacións e milenios, pero non en días, meses, lustros, décadas e séculos?\nUn home nunca apaga tódalas luces da súa casa. Un día decide facelo, e 20 persoas morren por esa razón. Que sucedeu?\nObserva o seguinte rectángulo 7x5, onde están marcados os cadrados que forman o perímetro:\nOs cadrados "exteriores" son 20, mentres que os "interiores" son 15. Atopa as dimensións dos rectángulos nos que hai tantos cadrados interiores como exteriores.\nUn de lóxica: Antón di que Bea mente; Bea di que Carlos mente; Carlos di que Antón e Bea menten. Quen mente e quen di a verdade?\nCreo que xa chegan. Se alguén atopa algunha solución e a explica brevemente, colgarei outra xeira de problemas.\nEditado o 1-VIII: Grazas, Patricia, por apuntar o erro do 1º problema.\nPublicado por JJ en 11:47 AM 0 comentarios\nCollido de Cool Stuff\nRevisando as novas sobre o radar de tramo que van colocar no túnel do Sartego na AP-9 (Neda, para quen non sexa de Ferrolterra), atopei unha mostra do xeito no que os medios adoitan tratar cuestións matemáticas, ata as máis sinxelas e cotiás, polo que me animei a emular o blog Mala Prensa (xa aparecera nalgunha ocasión por aquí). Transcribo a entrada, pero tamén podedes comprobar a fonte orixinal. Ata o título é unha necedade:\nEl radar de las matemáticas\nCon una simple regla de tres, el dispositivo que la DGT prevé instalar este año en uno de los tubos del túnel de O Sartego, será capaz de hallar la velocidad media de un conductor con solo captar su imagen a la entrada y a la salida del subterráneo. El nuevo radar de tramo calcula el tiempo que se tarda en hacer el recorrido y deduce la velocidad del vehículo. Si rebasa el límite, remite la fotografía tomada junto a todos los datos a la central de Tráfico en León para cursar la sanción.\nUnha regra de tres? En serio? Pero onde estudou este xornalista a secundaria? Aínda que, para ser estrictos, se un é moi ceporro pode facer as contas cunha regra de tres, non sería máis sinxelo dividir a lonxitude do túnel entre o tempo que lle leva ao vehículo percorrelo?\nPorque, se é por matar moscas a cañonazos, poderiamos facer as contas con cálculo infinitesimal...\nPublicado por JJ en 1:14 PM 0 comentarios\nEste aritgrama é semellante ao primeiro que propuxen aquí. Pero o que traio hoxe aínda é máis sinxelo que aquel:\nO aritgrama presenta unha curiosidade, os tres números implicados(os dous descoñecidos e o 9) son cadrados perfectos.\nPublicado por JJ en 8:20 PM 0 comentarios\nEtiquetas: Aritgramas, Problemas, Rápidos\nAvisados estades polo título do post. Nestes xogos precisas pensar algo máis do habitual, e sonche ben adictivos:\nNeste xogo só tedes que chegar da posición inicial ao círculo verde. Para iso utilizade as frechas do teclado. Sinxelo, non? Pois probade...\nA mecánica do xogo tamen é sinxela: Tedes que rebentar 14 pechaduras cos seus respectivos 14 contrasinais.\n(Aviso: está feito na plataforma Unity, así que pode que precisedes instalar o plug in)\nEste xogo é como un xadrez con taboleiro distinto do taboleiro do xadrez, pezas distintas das do xadrez e movementos distintos aos do xadrez. Aínda así é totalmente recoñecible a semellanza ao xadrez.\nPuzzles e plataformas, que máis pedir? Pois que a estética sexa retro:\nO xoves apareceron en xornais de ámbito estatal os exames de acceso ao controvertido Bachillerato de Excelencia de Madrid (El Mundo, El País, Público, ABC). En realidade estas probas son as que permiten decidir os Premios Extraordinarios de E.S.O., pero este ano utilízanse ademais como medio de selección ao bacharelato mencionado.\nDeixando a un lado que é posible que algunha cuestión no exame de Ciencias Sociales tivese datos confusos, voume centrar nos problemas de Matemáticas. Hoxe nun problema que apareceu tanto na opción A de 4º de E.S.O. como na B:\nO cuadrilátero RSTU é un cadrado de 5 cm. de lado. O segundo cuadrilátero é construído escollendo os seus vértices P, Q, N e M a unha distancia x de R, S, T e U respectivamente, como amosa a figura. A área A dos cuadriláteros PQNM é función de x, polo que chamámola A(x).\nDemostra que os cuadriláteros PQNM son cadrados. (1 punto)\nCalcula a área A(x) en función de x. (1 punto)\nCanto ten que valer x para que a área A(x) sexa 13 cm²? (1 punto)\nRepresentar a función y=A(x) para 0 < x < 5. Para que valor de x é mínimo o valor da área do cadrado PQNM?(2 puntos)\nAutomaticamente hai varias cuestións que asaltan ao profesor de Matemáticas dese nivel:\nO problema mestura o bloque de Análise co bloque de Xeometría, polo que o alumno precisa de certa madurez matemática.\nNo primeiro apartado solicítase unha demostración (aínda que sinxela e non moi formal) parte das Matemáticas erradicada da práctica de aula desde que existe a E.S.O.\nNo terceiro apartado é necesario resolver unha ecuación de 2º grao, contido que aparece en 2º de E.S.O. pero que os alumnos non adoitan dominar ata 3º.\nNo último ítem hai que representar unha parábola nun intervalo, e deducir o valor mínimo da función atendendo á súa gráfica.\nEn xeral non é un mal problema, quizais sexa esaxerado pensar que vaia distinguir entre alumnos de 4º de E.S.O. cun expediente excelente. Problemas semellantes a este son propostos nas aulas habitualmente, aínda que o profesor adoita orientar os pasos a seguir polos alumnos. Ademais os problemas dos exames de 4º de E.S.O. non teñen normalmente apartados encadeados, que provocan o fallo en cadea (neste caso, o apartado b é clave para os seguintes).\nPublicado por JJ en 1:10 PM 0 comentarios\nEtiquetas: Educación, Problemas, Xeometría\nAtopei no muro dun amigo no Facebook este vídeo dunha entrevista en Redes.\nSe queredes velo en versión orixinal, en RTVE a la carta tedes o vídeo (e así non teredes que aturar a Punset dobrándose a si mesmo).\nDespois de velo teño unhas cantas obxecións:\nDistingue entre coñecemento e datos o entrevistado? Pensa que o coñecemento está a un clic? Suxestión: busque o Teorema Fundamental da Xeometría Proxectiva en google (é sinxelo, está na wikipedia en inglés, aquí). Opina que agora coñece o Teorema en cuestión?\nCoñece realmente os sistemas educativos dos que fala? Sabe algo da atención á diversidade? (Que aínda que non sexa a panacea non debe ser obviada)\nPensa en serio que os alumnos están a usar as novas tecnoloxías para aprender o que lles interesa, alén do estudado nas aulas? Suxestión dun servidor: vaia a desmotivaciones, por poñer un exemplo safe-for-work.\nCoñece a división do traballo en sectores en España para vir pontificando sobre as competencias necesarias para os futuros traballadores?\nEstá de acordo coa idea de que a aprendizaxe precisa de obstáculos para ser levada a cabo, ou pola contra, e polo que transpira a súa parola, considera que ten que ser lúdica?\nEn fin, creo que tería sido boa idea non ver o vídeo.\nPublicado por JJ en 6:59 PM 0 comentarios\nPublicado por JJ en 10:40 AM 0 comentarios


The Homens celebran o seu 5º aniversario tirando de versións\nA Casa das Crechas de Santiago acolle ás dez e media desta noite a celebración do quinto aniversario de The Homens. É a primeira vez que a banda compostelá actúa neste mítico espazo da zona vella e farao rodeado de amigos. Será un concerto especial no que o cuarteto non interpretará ningún dos seus temas propios, senón as versións que levan facendo ao longo deste lustro de andaina de bandas de power-pop. O vocalista e guitarrista da banda, Martin Wü, asegurou en Radiofusión que todo o que viviu co grupo ao longo destes anos foi positivo xa que gravaron dous EPs e dous discos longos, tocaron en salas de toda Galicia, tamén en Barcelona e andaron de xira por Alemaña, ademais de comer en fantásticos restaurantes a costa do grupo.\nLuar na Lubre no último Festival Folk A Fraga de As Pontes\nO programa “O Viraventos” de Radiofusión regala cinco entradas dobres para asistir ao concerto que Luar na Lubre dará este domingo, 6 de xuño, no Auditorio de Galicia. O concerto servirá de peche ao ciclo Xacobeo Raíces e permitiranos gozar do repertorio da considerada por Mike Oldfiel como “o mellor grupo celta do mundo”. Para conseguir as entradas só tedes que enviar un e-mail co voso nome e apelidos a viraventos@radiofusion.eu ou chamar ao teléfono 981 34 90 04.\nO melancólico encontro de Víctor Aneiros e Ramiro Fonte\nBrétemas da memoria, este é o título que o músico ferrolán Víctor Aneiros escolleu para publicación do seu quinto álbum. Un traballo no que volve á súa infancia grazas á poesía de xuventude e primeira madurez do poeta de Pontedeume Ramiro Fonte (1957-2008). Aneiros nunca coincidiu fisicamente co escritor, aínda que si mantivo conversas telefónicas con el un ano antes da súa morte, cando decidiu facer a adaptación dun dos seus poemas, “Na barra”. Desta volta, Fonte invade todo o álbum coa súa poesía urbana, melancólica e solitaria, coa que tanto se identifica Víctor. En total, sete textos de Ramiro, acompañados doutro poema do escritor Xosé Carlos Caneiro e dúas pezas instrumentais que abren e pechan Brétemas da memoria: “Bule bule” e “Canido blues”, unha homenaxe ao barrio natal do vocalista, guitarrista e compositor. O disco xa está na rúa e este xoves, 3 de xuño, será presentado oficialmente aos medios no Arteria Noroeste de Compostela.\n"Na etapa de educación infantil, o profesorado usará na aula a lingua materna predominante entre o alumnado, ben que deberá ter en conta a lingua do contorno e procurará que o alumnado adquira, de forma oral e escrita, o coñecemento da outra lingua oficial de Galicia dentro dos límites da etapa ou ciclo". Indícase así textualmente no texto do decreto do galego, publicado hoxe no DOGA.


Arqueólogos dirixen os traballos na Porta do Cristo despois de recibir a autorización de Patrimonio para instalar novas conducións - Novas Betanzos\nInicio Infraestructuras Arqueólogos dirixen os traballos na Porta do Cristo despois de recibir a...\nArqueólogos dirixen os traballos na Porta do Cristo despois de recibir a autorización de Patrimonio para instalar novas conducións\nRúa da Cerca en obras\nPatrimonio deulle autorización ao Concello para continuar as obras de mellora da rúa da Cerca no tramo da Porta do Cristo, en que apareceran restos dunha antiga condución de auga. Os traballos neste tramo da rúa continúan desde esta semana baixo a supervisión de dous arqueólogos, un municipal e outro externo, que son os encargados de supervisar a instalación das conducións de servizos que se colocarán nesta parte da rúa (auga e saneamento, entre outros) e de indicar ao persoal da empresa o lugar exacto polo que ten que efectuar os traballos.\nOs restos da antiga condución de auga non supuxeron un atraso no proxecto de realización das obras, posto que os traballos se efectuaron durante as últimas semanas noutros tramos da rúa da Cerca.\nO persoal responsable municipal indicou que, en xeral, o proxecto de mellora da rúa da Cerca é un “proxecto complexo pola rúa da zona da que se trata e as características desta: calzada estreita onde se renovarán todos os servizos, de gas, auga, saneamento…, e iso dificultará os traballos e atrasaraos nalgúns tramos”. No entanto, desde o Concello, destacan a necesidade de actuar na zona, dentro do programa de renovación de rúas, para adecuala á importancia histórica que ten e repor todo o pavimento por un similar ao que se instalou na zona dos Soportais ou Fonte de Unta durante as últimas semanas.\nA rúa da Cerca é unha das rúas máis importantes do centro histórico. O proxecto contempla a execución dunha serie de infraestruturas destinadas a mellorar a rede de saneamento e abastecemento, así como a pavimentación co derrubamento do pavimento de formigón e chapacuña existente en calzada e beirarrúas; a provisión dos banzos e lousas de granito existentes na Porta do Cristo e das pedras de granito que forman parte do actual pavimento da calzada nos entroncamentos coas distintas travesías.\nO proxecto, que segue a liña do realizado na rúa Nova, prevé a colocación dun novo pavimento de lousas de granito de 10 cm de espesor na rúa da Cerca e de 6 cm de espesor na travesía de Lanzós coa colocación dos banzos e lousa de cantaría previamente levantadas na Porta do Cristo e Ponte Vella; e a reposición do pavimento de chapacuña e das lousas de granito en entroncamento coas distintas travesías.\nUnha vez concluídas as obras na rúa da Cerca, levaranse a cabo as da travesía de Lanzós.\nOs traballos, financiados a través dun plan provincial, forman parte dun programa de mellora de rúas do centro histórico e únense aos de Ferradores e Fonte de Unta, que en conxunto alcanzan os 450000 euros de investimento.\nArtigo anteriorO Concello estudará en 2019 se municipaliza ou mantén externalizado o Servizo de auga e saneamento\nSeguinte artigoBetanzos celebrou unha nova edición do “Caneiros en familia” como anticipo das festas de agosto. Galería de imaxes.\nBetanzos reclámalle á Xunta que priorice para este verán as melloras nos centros educativos que leven anos sen ser atendidas\nBetanzos acollerá a primeira Batalla de Galos dentro da II FESTA DA XUVENTUDE\nO estudantado betanceiro xa dispón da primeira aula de estudo autoxestionada, que funcionará de 21:00 h a 07:00 h\nCEMIT de Betanzos organiza novas actividades para o mes de decembro\nComunicación Betanzos - 24 Novembro, 2020\nBetanzos regula o espazo e o mobiliario das terrazas de hostalaría cunha nova Ordenanza\nComunicación Betanzos - 7 Abril, 2022\nBetanzos incrementa nun 86% a partida de investimentos con relación ao ano pasado no...\nActuacións na porta medieval do Cristo da Ribeira\nComunicación Betanzos - 31 Maio, 2021


O 'Comité de árbores senlleiras' incorpora tres novos exemplares ao seu catálogo e os sinala cunha placa distintiva\nActualizado 23/11/2008 14:28\nO 'Comité de árbores senlleiras' incorporou tres novos exemplares ao seu catálogo: o carballo de Portacal, en Sobrado (A Coruña); o de Luxís, en Castro de Rei (Lugo); e os tileiros prateados da Igrexa de Santo Domingo de Ribadavia (Ourense).\nAs tres árbores serán sinaladas cunha placa distintiva que recollerá as súas características distintivas e, ademais, farase entrega aos seus propietarios dun diploma acreditativo.\nDe entre as propostas remitidas por particulares, comunidades de montes e concellos, o comité seleccionou (en función de "criterios morfolóxicos, históricos, estéticos e paisaxísticos") dúas árbores, os carballos de Sobrado e Castro de Rei, e unha formación arbórea, os tileiros de Ribadavia. Con estas incorporacións, o catálogo conta xa con 108 especies e 21 formacións arbóreas.\nO comité, órgano consultivo da Dirección Xeral de Conservación da Natureza da Consellería de Medio Ambiente, está constituído, ademais de por varios expertos, por representantes de diferentes institucións (entre elas das consellerías de Medio, Cultura e Medio Rural) e das tres universidades galegas.\nSegundo o comité, o catálogo configúrase como unha "ferramenta aberta e en constante actualización". A sinalización das árbores complementarase cun manual de identidade para o 'Catálogo das árbores senlleiras', no que se está a traballar, que incluirá a descrición e xustificación do logotipo e outros elementos de identidade que acompañarán ás especies seleccionadas, así como as normas básicas para a súa correcta utilización.\nOutros instrumentos para a protección das especies máis significativas da rexión galega son os de carácter local (catálogos municipais, plans de ordenamento) ou outras figuras de protección da natureza (como as do 'Espazo natural de interese local' ou o 'Espazo privado de interese natural') ou mediante protección de patrimonio cultural.


SIMPLE MINDS 40 Years of Hits Tours 2022 - Ciclo Xacobeo Importa\nRegresan os concertos do Ciclo Xacobeo Importa na súa 11.ª edición con coidada oferta de concertos internacionais polas principais cidades galegas con motivo da celebración do Xacobeo 21·22.\n(apertura de portas: 20.30 h)\nPista: 34,00 €\nTendido Baixo: 45,00 €\nTendido Medio: 40,00 €\nTendido Alto: 34,00 €\nA entrada é nominal, persoal e intransferible. Non se admiten cambios de entradas, nin da titularidade delas, nin devolucións.\nNo momento da compra da entrada a persoa titular da entrada debe indicar o seu nome, apelidos e DNI (NIE ou pasaporte), tal e como figuran no seu Documento Nacional de Identidade (DNI).\nPara poder acceder ao Coliseum, a persoa titular da entrada deberase identificar presentando o seu DNI orixinal xunto coa súa entrada.\nSimple Minds é unha das bandas máis lonxevas da historia do rock de estadio que chegou a vender máis de 60 millóns de álbums. Na súa longa traxectoria, o grupo escocés foi protagonista de concertos históricos como o de Night of the Proms en Róterdan, ou o mítico concerto no estadio de Wembley ante máis de 50.000 persoas. O seu sinxelo máis éxitoso, Don't You (Forget About Me), está incluído na lista das 100 cancións máis vendidas da historia: con 6,5 millóns de copias distribuídas. Ademais, Simple Minds conta con máis de 20 discos e logrou que 6 deles, Sparkle in the Rain (1984), Once Upon a Time (1985), Live in the City of Light (1987), Ballad of the Streets (1989), Street Fighting Years (1989) e Glittering Prize (1992) alcanzasen os primeiros postos nas listas en máis de 20 países.\nNeste 2022 a banda embarcarase nunha extensa xira mundial (que tivo que ser atrasada pola pandemia) para celebrar os seus 40 anos de traxectoria. Con motivo deste aniversario, tamén editaron un disco que recolle os directos da súa xira máis extensa por Estados Unidos, Live in the City of Angels, e un recompilatorio cos éxitos da súa carreira: 40:The Best of - 1979-2019\nCase 20 anos despois do seu último concerto nun escenario galego, chegan nun gran momento de forma para repasar un repertorio emblemático diante da gran cantidade de fans que ten o grupo en Galicia.\nVenda no despacho de billetes do Coliseum: unicamente os días concerto desde as 17:00 h\nPablo Alborán "Gira de Teatros 2022"\nDende o 05/08/2022 ata o 06/08/2022


A Feira Cabalar da Ascensión, un clásico con boa saúde | Noticias de Galicia | CRTVG\nA Feira Cabalar da Ascensión, un clásico con boa saúde\nPublicado o 10/05/2018 15:34\nOutro dos pratos fortes destas festas é a Feira Cabalar, todo un clásico que conta con fieis que repiten visita cada ano. No recinto feiral de Amio puidemos comprobar por que: hai gandeiros estranxeiros, as mulleres comezan a participar nos concursos tradicionalmente masculinos e tamén vimos nenas e nenos que descobren a fascinación dos cabalos de Pura raza Galega.\nImos comprobar como reaccionan os nenos ante o paso dun cabalo a trote. Pero primeiro ímonos asomar á feira dende arriba. Cabalos de concurso a trote e primeira reacción infantil.\nParticipan tamén os equinos máis pequenos para que os coñezan ben e lles perdan o medo os humanos máis pequenos.\nE máis apostas de futuro. Neste río de homes van comezando a aparecer mulleres. Pois un deses casos aínda raros é o desta moza compostelá que concursa cun semental.\nOs fieis a esta tradición din que o cabalo ben merece esta homenaxe.\nA meirande empresa apícola de Galicia entra no mercado xaponés\nTrump acode a recibir aos 3 prisioneiros estadounidenses liberados por Korea do Norte